text:
Kufunwa odlwengule ingane e-E Cape
2012-11-22 12:04
Johannesburg - Kufunwa umfana osolwa ngokudlwengula intombazane eneminyaka engu-13 ubudala yaseButterworth, kusho amaphoyisa ase-Eastern Cape, ngoLwesine.
"Kusolwa ukuthi umfana lona udonse intombazane wayiphoqa ukuthi imphelezele aye kubo wase efika eyidlwengula," kusho okhulumela amaphoyisa uMajor
Ernest Sigobe.
Ingane ibikele ugogo wayo lesi sehlakalo ngoLwesithathu, umsolwa uvulelwe icala lokudlwengula.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


c: text/html

text:
IMarikana yaveza indima yamaphoyisa - Mthethwa
2013-01-31 12:03
Johannesburg - Kudingidwe ngendima eyadlalwa amaphoyisa ngesikhathi kuqhubeka umbhikisho wabavukuzi basemayini yaseLonmin, eMarikana, kusho uNgqongqoshe woMnyango wezamaPhoyisa uNathi Mthethwa.
"Ngakolunye uhlangothi uzama ukugcina umthetho, kuthi ngakolunye kube nesimo esinzima ekumele ubhekane naso," esho ekhuluma esidlweni sasekuseni esihlelwe yiphephandaba iNew Age.
"Sifuna ukubona abasebenzi bakwaSA Police Service, beqhuba umsebenzi ngendlela enobuntu."
UMthethwa ubuze ukuthi ngabe kuyiqiniso yini ukuthi abantu bahlome uma bebhikisha.
"UMthethosisekelo uvumela abantu ukuthi bazwakalise ulaka lwabo kodwa uyakwala ukuthi abantu bahlome esidlangalaleni," kusho uDingiswayo.
"Siyazama ukugwema indluzula....njengoba sekuke kwabonakala amaphoyisa esebenzisa amathangi amanzi nokunye. Indluzula izosebenza kuphela uma kunesidingo."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA

robotstxt: allowed

filter: keep


text:
Kwehlile ukubulawa kwabantu - Mthethwa
2012-09-20 12:02
Cape Town - Kwehle ngamaphesenti angu-3.1 ukubulawa kwabantu eNingizimu Afrika, kusho umbiko okhishwe nguNgqongqoshe wezamaPhoyisa uNathi Mthethwa, ngoLwesine.
UMthethwa ubethula umbiko wonyaka wezimali u-2011/12, ePhalamende.
Embikweni wakhe uthe abantu abangaphezu kuka-18 000 babulawa phakathi kuka-2004/5, uthe lesi sibalo sehle saba ngaphansi kuka-16 000.
Amacala ocansi ehle ngo-3.7%.
"Kumele sikusho singuhulumeni ukuthi sisenakho ukukhathazeka ngezigameko ezikhona zokudlwengulwa kwabantu eziqhubekayo."
"Noma kwehlile ukudlwengulwa kwabantu kodwa namanje kusenzeka," kusho uMthethwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Sisuswe buthule isikhulu se-NPAComment on this story
INTATHELI YESOLEZWE
UMISIWE umholo woMqondisi wezokuShushiswa kuleli uMnuz Menzi Simelane.
Lokhu kushiwo uMnyango wezobuLungiswa izolo.
Okhulumela lo Mnyango uMnuz Mthunzi Mhanga uthe yize umisiwe umholo kaSimelane kodwa zonke izinhlelo ezibandakanya umthelela wesinqumo seNkantolo yoMthetho-sisekelo nokuqashwa koMqondisi ziyaqhubeka.
“Ngenxa yemithelela yezemithetho ebandakanyeka kulezi zinhlelo asikwazi ukunikezela ngemininingwane ephelele,” kusho uMhanga.
Uthe lokhu kuchaza ukuthi akasayena umphathi kwezokuShushiswa kuleli.
Iphephandaba i-The Times izolo libike ukuthi uSimelane ususwe buthule kulesi sikhundla.
Okhulumela iNational Prosecuting Authority (NPA) uMnuz Bulelwa Makeke, uthe uSimelane akasayisebenzeli iNPA kodwa wanganika imininingwane egcwele.
Ngo-Okthoba iNkantolo yoMthetho-sisekelo yagcwalisela okwatholwa yinkantolo enkulu yokudlulisa amacala ukuthi isinqumo sikaMengameli Jacob Zuma sokuqoka uSimelane sasingekho emthethweni.
Lesi sinqumo savuna iDA okuyiyo eyafaka lolu daba enkantolo ikhala ngokuqokwa kukaSimelane.
Emuva kokukhishwa kwalesi sinqumo, kwakhethwa uNksz Nomgcobo Jiba ukuthi abambe njengoMqondisi wezokuShushiswa. Kwenzeka konke lokhu nje nesigungu esibhekele ukusebenza kwabameli eGoli i-Johannesburg Bar ihlanganile ngoLwesibili lapho bekucutshungulwa ngekusasa likaSimelane namacala okuqondiswa ubugwegwe angase abekwe wona ngemuva kokumiswa njengelungu.
Leli bhodi alitholakalanga izolo ukuthi liphawule.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
I-ANC ivulele uZille icala
2012-11-22 07:07
Johannesburg - I-African National Congress eWestern Cape isivule icala lokugqugquzela udlame ivulela uNdunankulu wesifundazwe uHelen Zille.
Iqembu lithi uZille waba nesandla embhikishweni onodlame owabanjwa ngabasebenzi basemapulazini esifundazweni.
UNobhala weqembu esifundazweni uSongezo Mjongile ekanye nesikhulu seqembu ePhalamende uPierre Uys noSihlalo weqembu uPat Marran, bavule icala esiteshini samaphoyisa eKapa, ngoLwesithathu ntambama.
Iqembu lithi lifuna ukuthola kabanzi izinhloso zikaZille, ngesikhathi kuqhubeka isiteleka sabasebenzi basemapulazini eBoland.
"Kunezinto ezicace bha ezikhomba ukuthi iDemocratic Alliance kukhona eyakwenza ukubhebhezela isiteleka," kusho uMjongile.
Isiteleka sokwenyuselwa amaholo saqala eDe Doorns ekuqaleni kwenyanga sagcina sikapakela emalokishini angu-15,lesi siteleka saba bodlame kwagcina kuphuma nomphefumulo.
I-ANC ithi uZille wakhombisa ukungabi nokukhathalela ngesikhathi ethumela imilayezo ku-Twitter, ekhuluma ngokuqhubeka kwesiteleka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
WASHINGTON DC—
UMongameli Robert Mugabe ufikise iminyaka yokuzalwa engamatshumi ayisitshiyagalombili lasitshiyagalolunye (89) ngoLwesine, inengi lisithi seluphele njalo sokumele adedele abanye asuke embusweni.
Kodwa emazwini awethule ngoLwesithathu, uMugabe uthe asikafiki isikhathi sokuthi atshiye umbuso, esithi wakhethwa nguNkulunkulu ukuthi akhokhele eleZimbabwe.
Ngaphandle kukaMongameli weleIsrael, uMnu Shimon Peres, yena ofikisa iminyaka engamatshumi ayisitshiyagalolunye (90) lonyaka, akula omunye umkhokheli osekhule ukwedlula uMugabe emazweni wonke omhlaba.
UMugabe ukhangelelwe ukuncintisa emela ibandla lakhe leZanu PF kukhetho oluzayo lanxa imihlathi sibuzana amavuko kanti lomzimba ungasavumi.
Kodwa abasekeli bakhe bathi usenelisa ukwenza konke uMongameli welizwe amele akwenze.
IStudio 7 ixhume umsekeli weZanu PF uHlengiwe Mthethwa yena oqhuba izifundo zezombusazwe eUniversity of Zimbabwe lomgcinisihlalo weNango uMnu Effie Dlela Ncube.
Ingxoxo LoNkosazana Hlengiwe Mthethwa LoMnu Effie Dlela Ncube


text:
Nikelani ngemizuzu engu-89 - Zanu-PF
2013-02-21 12:01
Cape Town – Iqembu likaMengameli Robert Mugabe iZanu-PF isinxuse abantu baseZimbabwe ukuthi banikele ngemizuzu engu-89 ekwenzeni okuhle ukubungaza usuku lokuzalwa kwalo mholi ongumakadebona.
UMugabe wazalwa ngoFebhuwari 21 eminyakeni engu-89 eyedlule.
Ngokwephephandaba loMbuso iHerald Online, uNobhala weZanu-PF kweziphathelene nentsha, u-Absolom Sikhosana uthe lo mbono uqhamuke ngokubona okuhle uMugabe aqhubeka nokukwenzela izwe.
"Uyisibonelo esihle njengomengameli kanti kubalulekile ukuthi simhloniphe siqhakambise nendlela athanda ngayo abantu nokuzinikela ekusebenzeleni abantu," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Isidididi ngokufa kwengane ebilahlekileComment on this story
BAWINILE NGCOBO
USADIDEKILE umndeni womfana oneminyaka emihlanu waseMatikwe, eNanda, isidumbu sakhe esitholwe ehlathini elingasesikoleni abefunda kuso ngoLwesibili emuva kokuthi engabuyanga ekhaya ngoMsombuluko.
USamkelo Ngidi bese kunamahebezi okuthi ulunywe yizinja zakomunye umuzi oseduze kwehlathi lalapho etholwe khona washona njengoba kunezinja ezilumayo futhi kungabiyiwe.
Umndeni wakhe kodwa usola ukuthi uklinyiwe, izinja zabe sezimklwebha ezinyaweni.
Ugogo kaSamkelo uNkk Doreen Ngidi ekhuluma neSolezwe uthe basadidekile ngalesi sehlakalo.
“Ingane ihamba nomunye uthisha oyifundisayo eMatikwe LP lapho ifunda khona ugrade R. Ubehamba nayo ekuseni abuye nayo ntambama ngoba engumakhelwane, acela ukusisiza,” kusho uNkk Ngidi.
Uthe ngoMsombuluko ingane yahamba nomunye u-anti wayo yaya esikoleni wabe eseyishiya wabikela lo thisha ukuthi ngeke ahambe nayo.
“Ntambama ingane ayibuyanga, uyise wafonela uthisha embuza ucingo lungabanjwa.
“Waya kwakhe kwaze kwaba kabili ingane kwavela ukuthi akabuyanga nayo. Yabe isiyobhekwa yangatholwa, kwayiwa emaphoyiseni kuyobikwa,” kusho uNkk Ngidi.
Uthe ngoLwesibili ntambama kube sekudlula enye ingane efunda esikoleni sikaSamkelo yathi kunomama othole ubhakha egcekeni lakwakhe obubhalwe igama likaSamkelo, wacela ukuthi idlule ithinte umndeni wakhe.
“Uyise nomkhulu baya kulo muzi, umama washo ukuthi ubhakha uwufice ngoMsombuluko ntambama egcekeni lakwakhe, ebuya emsebenzini wavuka ekuseni wahamba, ntambama esebuya wabuza izingane ezifunda esikoleni, le enye ingane yathi iyamazi uSamkelo,” kuchaza uNkk Ngidi.
Uthe wacingwa kule ndawo, umkhulu wakhe wabe esebona isicathulo sakhe.
“Baqhubeka nokubheka wagcina ebone isidumbu. Ingane ificwe inqunu, isele nge-anda, izingubo zingekho ngisho eduze kwala ishonele khona. Kuze kube yimanje asizazi ukuthi ziphi,” kusho uNkk Ngidi.
Uthe ingane inemihuzuko ezinyaweni okungathi ikwejwe yizinja kodwa ayinawo amanxeba akhombisa ukuthi ziyilumile.
“Sisadidekile ukuthi ubani ongabulala umzukulu wami amshiye sengathi yisigebengu, emncane kangaka,” kusho uNkk Ngidi.
Uthe okuningi sebekuyekele emaphoyiseni.
Okhulumela amaphoyisa esifundazweni uCaptain Thulani Zwane uthe amaphoyisa ayaphenya ngokufa kukaSamkelo.
Uthe ukuhlolwa kwesidumbu okuzocacisa imbangela yokushona kwakhe, uma kunezinsolo zokuthi kunesandla somuntu kuleli cala kuzobe sekuvulwa icala lokubulala.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Yimi yimi akekho ongidlulayo kwezokusaza: Daddy The GreatComment on this story
SIZWE BLOSE
USAZISHAYA isifuba umsakazi woKhozi FM osanda kuqashwa ngokumemezela ohlelweni lwakhe ukuthi nguyena msakazi ohamba phambili eNingizimu Afrika futhi akekho omunye umuntu ongamhlula.
UChilli M, osedume ngelikaDaddy kubalaleli boKhozi, ukusho lokhu kwangehla kahle kwabanye abasakazi bakuleli, okubalwa kubo uPhat Joe, umsakazi weHeart FM ophinde abe ngumethuli weReal Gobhoza, edlala ku-SABC 1, ngoMgqibelo, ngo-6 ntambama, ozwakale kwelinye lamaphephandaba ekuchitha lokhu okushiwo nguDaddy.
Ephawula uDaddy ongena ngezimpelasonto kuKhozi FM uphinde wakugcizelela ukuthi yena uzibona ehamba phambili emsakazweni.
Uthe ayikho into angayikhuluma noPhat Joe ngoba usakazela abantu abangu-300 000 kuphela kanti yena ukhuluma nabalaleli abangu-7 million.
“Ngisho nasebholeni kunabantu abashaya amagoli kube nalabo abadlala emuva. kulesi simo mina ngingumgadli, yingakho ngithi angifuni ukutshelwa ngoPhat Joe,” kusho Daddy, kuzwakala ukuthi luyamnenga lolu daba oluthinta uPhat Joe.
Uthe uke waba wumngani kaPhat Joe wathi kodwa njengoba esemkhuluma kabi emaphephandabeni akasayingeni indaba yakhe.
“UPhat Joe akayeke ukwenza ingxabano engekho nengenasidingo,” kusho uDaddy, ogcine esezibiza ngoDaddy The Great.
Uthe naye uPhat Joe uyazi ukuthi ngeke nanoma yinini ancintisane naye ngoba uyingane uma sekuziwa kwezokusakaza.
UDaddy uthe abantu bazombona ephethe uhlelo eRiverside ngeSonto lapho ezofakazela khona lokhu.
Kulo mcimbi uthe uzobe ekhombisa ukuthi yena ungubani, kukhona noDJ abanohlonze abafana no-Eddie Zondi, Paul Mtirara, DJ Nutty, DJ Syanda, Happy Gal, Ntombi, Ntukza, Ismael Ibrahim, Vumar, Nutty nabanye.
Imizamo yokuthola uPhat Joe ayiphumelelanga.
Laba basakazi bobabili bake basebenzela iMetro FM neYFM.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Abahlali baseMjondolo
Inhlangano yaBahlali baseMjondolo inhlangano enkulu yabantu abampofu eNingizimu Afrika. Akusiyo inhlangano yezepolitiki. Isebenzisana nabanye Abahlali baseMjondolo okubalwa kubo nabadayisi basemgwaqeni,Inamalungu emijondolo engu 34 eyehlukene. Ikhule ngokuqala kubhikishwe eKennedy Road ngoMashi 2005. Umhlaba abawuthenjiswa ukuthi bazokwakhelwa kuwo bathola ukuthi usudayiselwe abacebile, Lokhu kwabenza bagana unwabu ,baqonda lapho bavimba ukuthi kuqhutshekwe nokwakhiwa. Bamashela ku M19 bashisa amathayi lapho kwaboshwa khona abawu 14. uAlfred Mdletshe ohlala kuKennedy wathi bakhathele ukudlala amakhansela ebadayisa. etshela intatheli u-Fred Kockott emva kwalokho Abahlali abawu1200 kuKennedy bamasha befuna kudedelwe amalungu abo awu 14 kodwa avinjwa ngamaphoyisa ngezinja nesisa esikhalisa unyembezi .Ngalobobusuku uSbu Zikode owayengusihlalo ngalesosikhathi emhlanganweni womphakathi wathi “Sisele Sodwa”.
Amamashi angekho emthethweni alandelwa amanye ayesemthethweni okwakumashelwa amakhansela angasebenzi. Yayinabantu abawu 5000 .kwakungcwatshwa ikhansela (Mock Funeral).bazibophezele ukulwela umhlaba nezindlu,ukususwa ngenkani .Emashini eyasukela ku Foreman Abahlali abawu 45. Sebske bamenywa kwi nkulumo mpikiswano ne Meya ye Theku u Obed Mlaba ku Aikhulume uhlelo olukumabonakude. Ngo Septhemba 11,I GAGASI FM lamema u Sbu Zikode no Philani Zungu kanye no Mnikelo Ndabankulu,ukuthi bachaza kabanzi ngomzabalazo wabahlali.Kodwa ababange besafika ngenxa yamaphoyisa ase Sydenham police station.Babavimba babathuka ngezikibha ezibomvu babashaya,bahamba nabo e police station lapho bafike baqhubeka nokuba xhaphaza ngesibhaxu.U Mnikelo bamdabulela isikibha sakhe esibomvu ngoba bethi asingeni e police station.Bathi bazosenza isikolobho sabo.
Ngakusasa bavela e nkantolo belimele ngenxa yokushaywa kanzima amaphoyisa.Unsumpa wale police station u Glen Nayeger wathwetshulwa amanye amaphoyisa eshaya ngesihluku o Sbu no Philani ebangqubuza ezindongeni nokwa holela ekutheni u Philani aquleke.Nase Motala Heights kwenziwa isihluku esifanayo sokuhlukunyezwa kwabantu amaphoyisa,nakweminye imijondolo eminingi.Lolu dlame olubhekiswe kwabampofu lusho ukuthi Abahlali Base Mjondolo basahlalelwe umsebenzi omkhulu wokususwa nokufudulwa kwabantu ngenkani ezindaweni zabo.Abahlali basebenza kanzima beqoqa bafundise imphakathi ngamalungelo abo. Nokubhekana no Masipala ukuthi uma ebahlukumeza, kumele bamyise kanjani e Nkantolo. Umzabalazo uyaqhubeka.
Abahlali Basemjondolo bayisa uHulumeni Wesifunda enkantolo ngokushaywa komthetho wokudilizwa kwemijondolo
NgoLwesibili safaka isicelo enkantolo ephakeme sicela ukuthi inkantolo iveze ukuthi umthetho wesifundazwe sakwa Zulu Natal wokudilizwa kwemijondolo awuhambisani nomthewtho sisekelo wezwe. Namuhla sizwakalisa ukuthi isikhonzi senkantolo sesiwahambisile amaphepha anezethulo zethu kwizikhulu zikahulumeni wesifunda. Iziphakamiso zethu kanye neze sifunda zisezithebeni ukuze izwe lonke lazi ngazo.
Umthetho wokudilizwa kwemijondolo uwukuhlasela abantu abampofu futhi kuthakaselwa kakhulu izinkampani ezidayisa ngemihlaba nakuba abampofu lokhu kubakhalisa. Kucaca ngokusobala ukuthi lomthetho usibuyisela emuva emithethweni yobandlululo njengo (Slums Act sika 1934) kanye nomthetho ka 1951 owawuphikisana nokuhlala endaweni ngaphandle kwemvume. Namuhla sithi emnyangweni wezezindlu akubekhona ingqungquthela ezothanyelwa izinhlangano ezikhethwe ngentando yeningi ezizoxoxisana nohulumeni ngemithetho nezinhlelo zokwakhiwa kwezindlu. Ngeke sikwamukele ukuthi kulomzabalazo ongaka singaqhubela silawulwe imigomo engasiphumelelisi ndawo.
Sithi uhulumeni wethu akafunde kwamanye amazwe ngemithetho elawula izinhlelo zokwakhi wa kwezindlu. Singaphawula amazwe afana nezwe lase Brazil kanye nelase Thailand. Sidinga imithetho ezoqinisekisa amalungelo abantu abampofu emadolobheni. Sidinga imithetho ezoqin isekisa ukuthi imihlaba esemadolobheni yabiwa ngokwezidingo zabantu hayi nje ngokwezidingo zongxiwankulu. Sidinga imithetho ezovikela abantu abahlala emijondolo ukuthi bangabulawa imililo, izikhukhula njengoba kwenzeka e Ash Road eMgungundlovu, ukungalandwa kwemfucuza kanye nezifo ezibangelwa ukungabiko kwezindlu zangasese. Sidinga imithetho ezovimba omasipala ukuthi bachitha imali eningi kwakhiwa izinkundla zemidlalo nezindawo zokungcebelaka sibe thina nezingane zethu sisha nemililo emjondolo, namagundane edla izingane. Kuyinhlamba kithi ukuthi imali iyamoshwa kodwa abantu bebe bebulawa indlala. Sidinga imithetho ezoqinisekisa ukuthi amadolobha ethu ayindawo ephephile kubantu besimame nezingane, nokuthi amaphoyisa azosebenzela abantu, kube nogesi womuntu wonke, izindlu zangasese eziphephile kanye nezokuthutha ezisezingeni elingcono. Sidinga imithetho ezoqinisekisa ukuthi kunoxhaso olubhekene nezinkulisa ezindaweni esihlala kuzo. Imithetho ezovimba ukuthi izizukulwane ezintathu zinqwabelane endlini engamasikwemitha angu 30 ngoba lokho kuthina kuyingcindezelo akusiyo intuthuko. Sidinga imithetho ezonika izidingo nqangi nezinsiza ezifana nezikhungo zezempilo, imitapo yolwazi, ezokuthutha ezibiza kangcono izinkundla kubantu abaxoshwa ezindaweni bayiswa ezindaweni ezifana ne Parkgate ePhoenix kanye neFrance eMgundundlovu. Sidinga imithetho ezonika abantu abampofu amandla okuthatha izinqumo ngendlela abathanda ukuphila ngayo, kubeyibo ababamba iqhaza elikhulu ekuhleleni ukuthi indawo yabo yakhiwe kanjani ngokubambisana nohulumeni kungabi nje ukuthi bathathwelwa izinqumo uhulumeni nezinhlangano asebenzisana nazo. Ngonhlaka 28 September 2007 sabhikisha ngobuningi bethu silwa nalomthetho, sashaywa abangu 14 phakathi kwethu baboshwa.
Ngomhlaka 21 June 2007 sathumela ithimba lethu ephalamende lesifunda ukuyophikisa lomthetho kodwa saphucwa ilungelo lokhuluma.
Ngomhlaka 4 May 2007 sabuthana ehholo lomphakathi e Kennedy ukuzoveza ngokusobala kuhulumeni ukuthi lomthetho asiwufuni kodwa asizange sinakwe. Siya enkantolo ngoba siyazi ukuthi enkantolo ngeke sishaywe, noma siboshwe, noma siphucwe ilungelo lokukhuluma noma singanakwa.
Ngenkathi lomthetho usavivinywa sawufunda umusho ngomusho sizihlukanise ngamaqembu amancane. Sabe sesenza iziphakamiso saxoxisana namalungu ethu ase Thekwini, Pinetown nase Mgungundlovu, ngezizathu nangamaphuzu enza sigxeke lomthetho. Saphinda sahlaba ikhwela lokuthi bonke abathintekayo nabamele ubulungiswa ababhukule babambe iqhaza emkhankasweni wokuqeda lomthetho. Isikhungo sezomthetho e Goli (i CALS) sasabela ngokukhulu ukuzimisela. Kwabakhona uchungechunge lezingxoxo kuboniswana kwaze kwaba kunohlu olwakhiwayo lwezethulo esilufaka enkantolo ephakeme. Konke lokhu kwenziwa ngokubambisana nethimba lethu lezincitha buchopho ezingabahlali basemjondolo. Lelithimba nalo konke elikwenzayo nelikushoyo likuthatha kumalungu ombutho wabahlali basemjondolo. Abameli abaphuma kwa CALS baya enkantolo hayi nje namathemba abantu basemijondolo kodwa namaphuzu okuhlaziya enziwe yibo kanye abahlali basemjondolo. Siya batusa kakhulu abakwa CALS ngabakwenzile.
Kukho konke ukuboshwa esake sabhekana nako kusikela ngo 2005, akukho nelilodwa ilungu lethu eselake latholakala linecala. Asikaze futhi sihlulwe enkantolo uma siyisa uhulumeni. Sahlula imenenja yeTheku iphikisa imashi yethu ngo 2006, sahlula umasipala echitha imijondolo ngokungemthetho ngo 2006 ngokubambisana nabameli bakwa LRC. Nabo futhi sibatusa kakhulu.
Namuhla usuku olukhulu kithina bahlali basemjondolo ngoba siyabona ukuthi asisodwa.
Sizwakalisa ukweseka kwethu bonke abahlali basemjondolo abalwisana nokuchithwa kwemizi yabo egameni lokuqedwa kwemijondolo, ikakhulukazi ozakwethu baseKapa abaphikisana nokuxoshwa ngenkani. Siseka yonke imizamo yabo yokuzicabangela nokuzenzela nokuhola umzabalazo wabo. Siseka nemizabalazo yabantu abathengisa izimpahla ukudla nezithelo emgaqweni. Siseka abahlali basemapulazini abayingxenye yemizabalazo elwa nokudilizwa kwezindlu zabo, ukudliwa kwemfuyo nokuxoshwa emapulazini, ikakhulukazi abahlali base Nkwalini.
Siseka nomzabalazo wabahlali baseZimbabwe abadilizelwa izindlu zabo ngaphansi kohlelo iMurambatswina. Siseka umzabalazo wabahlali baseHaiti abalwa nokucindezelwa ngamazwe ayizikhondlakhondla njengeMelika.
Wonke umuntu ubalulekile ngakho udinga ukuvikeleka kanye nokuhlonishwa kwesithunzi sakhe. Asikwamukeli ukuthi abantu abampofu baphila emijondolo abanye bahlala ezindlini ezingekho esimweni esamukelekile. Kumele siqhubeke nokwakha izikhungo zethu zokuhlaziya amacebo okunqoba kulomzabalazo. Asilwe nokuxoshwa ngenkani, siqhubezele phambili umzabalazo womhlaba nezindlu kuwo wonke amadolobha.
Izindawo esihlala kuzo zingamakhaya kithi akusiyo nje imijondolo yokudilizwa.
Phansi nomthetho ogunyaza ukudilizwa kwemijondolo, iSlums Act.
Abahlali baseMjondolo


text:
Baningi abashone emigwaqeni - RTMC
2013-01-01 09:58
Johannesburg - Singaphezu kuka-1 200 isibalo sabantu asebeshone ezongozini zemigwaqo yakuleli kusukela kuqale inyanga kaDisemba, kusho abakwaRoad Traffic Management Corporation (RTMC).
Okhulumela abeRTMC u-Ashref Ismail uthi bangu-1 207 abantu abashone ezingozini ezingu-1 006 ezibikiwe.
Uthe akukho zigameko ezinyantisayo ezibikiwe esikhathini esingamahora angu-96.
"Okwamanje azikadedelwa izibalo ngokwezifundazwe. Izibalo eziphelele zizodedelwa uma sekuvulwe izikole."
UMnyango wezokuPhepha koMphakathi uthi esifundazweni saseNorth West sekushone cishe abantu abangu-60 kusukela kuqale uDisemba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Imibono yabafundi bethu ngele'dubula ibhunu'
2011-09-13 09:51
Cape Town - INkantolo ePhakeme yaseningizimu neGauteng ikhiphe isinqumo sokuthi ukuculwa kweculo elinezinhlamvu ezithi "dubula ibhunu" kugqugquzela inzondo ngoMsombuluko.
Lokhu kulandela ukuthi i-AfriForum yavulela umholi wophiko lwentsha ye-ANC, uJulius Malema, icala ngokucula leli culo ephindelela.
Sibe sesicela izimvo zabafundi bethu kuFacebook nabaphendule kanje:
Bhekamambanjwa Winethy Felenkanini Mbanjwa Iqiniso *enqikazisa ikhanda*
Mjweni Mthembeni Hhayi mnganwami asingawakhulumi amanga. Baqinisile. Uthini owenu umbono?
Sibusiso Yende Zakes Kona kunjalo kodwa-ke bekungamele bamthwese icala ngoba iculo elalikade liculwa futhi azange kuphume isitatimende esithi lingaphinde liculwe, kungcono ukube lase livaliwe.
Zama Mthembu Ngikholwa ukuthi leli culo elethu sizwe esimnyama futhi linomlando wala sivela khona. Ngikholelwa ekutheni akhona amaculo amabhunu esingawazi nokuthi athini kodwa awavalwa. Kufanele siyimele into yethu. Ukuthi liculwa umuntu ongafanele nje kuphela.
Pholoba Wenkunzi Abantu bakithi badutshulwa, bashiswa, bahudulwa ngezimoto, bapendwa ngopende, bashawa baboshwa konke lokho kubuhlungu. Uma kuthiwa asikhohlwe pho kungani sikhunjuzwa ngalokhu. Umphathi wesibhamu uyasesaba uma sesibheke ngakuye.
Marvin Mahlangu Ngempela lokho kubuyisa inzondo phakwathi kwesizwe esimhlophe nesimnyama. Akulungile neze.
Buhle Cindy Zuma Yebo kunjalo, ukumthwesa icala into okuyiyo emele iyenziwe ngoba phela usekhuziwe kodwa akezwa uyaqhubeka naleli culo eligcwele inzondo .
Vuyiseka Nkanunu Iputha laba khona kwasekuqaleni ngoba akuzange kushiwo ukuthi aliphele leli culo.
Pholoba Wenkunzi @Buhle Msholozi ngiyaleseka kakhulu. Ngike ngangenga eStanderton ngifuna i-airtime ngangena esitolo okungesiso kugcwele amabhunu ephuza kwasukuma ibhunu emuva leza ngqo kimi lathi "what do you want here ". Angeke kushintshe vele, kanti umncengani umuntu engakuthandi. Ukuzicindezela kwakona lokho.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).


text:
Kuliwa nokulova kwamasosha ePitoli
2012-11-30 12:03
Johannesburg - Ukulova kwabasebenzi elomkhulu lamasosha ePitoli sekuholele ekwenziweni komthetho omusha -- abasebenzi bavalelwa ngaphakathi ukuze bangakwazi ukuphumela ngaphandle kwamagceke, kubike iBeeld ngoLwesihlanu.
Lo mthetho uqale ukusebenza kuleli sonto, kanti iziphathimandla zizowusebenzisa uma nje zibona kubalulekile ukuthi amasosha agcine isikhathi sokusebenza.
Ngokusho kwalo mbutho wamasosha akukho okubi ngalo mthetho, "sekuyisikhathi sokuba senze okufanele".
Lo mthetho omusha uze ngemuva kwezikhalazo zokuthi kusuke kukhala ibhungezi ngoLwezithathu nangoLwezihlanu ntambama emahhovisi.
Abasebenzi kubikwa ukuthi bebexhaphaza umthetho omdala ovumela amasosha ayingxenye yezemidlalo ukuba bayobamba iqhaza kuyona ngokuthola imvume.
Kutholakale ukuthi iningi labantu abahambayo ngoLwezithathu basuke bengabambi nelincane iqhaza kwezemidlalo.
Iminyango yokuphuma yebhilidi iyavalwa ekuseni ize ivulwe ntambama ngo-16:00.
IBeeld ibike ukuthi ngo-16:00, kusuke sekugcwele esangweni kubangwa ukuphuma kuqala, njengoba abasebenzi besuke bezoseshwa ngonogada kuqala ngaphambi kokuba baphume, ngenhloso yokugwema ukwebiwa kwempahla kahulumeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ushintsho eMikhosini yaseNdlunkuluComment on this story
MDU NCALANE
Ebika eKwaNongoma
INGONYAMA yesizwe samaZulu iNkosi Goodwill Zwelithini KaBhekuzulu isinqume ukuzibambela mathupha izinhlelo zayo yonke imikhosi yaseNdlunkulu esikhundleni sikahulumeni wesifundazwe.
INgonyama imemezele ukuthi yonke imikhosi yayo isizohlelwa yiKing Zwelithini Foundation kusukela ngonyaka ozayo njengoba sekuzobe kulungiselelwa ukuhlanganisa iminyaka engu-30 yavuselela lo mkhosi ngo-1984.
ISilo sithe ngoNovemba nonyaka sizoba nomhlangano lapho sizobumba khona ikomiti okuyilona elizodidiyela yonke imikhosi yasebukhosini bukaZulu.
UBayede uthe uhulumeni wesifundazwe uzoba yingxenye naye njengabanye abazoba sekomitini kodwa konke sekuzokwenganyelwa yithimba lakhe. Umemezele lezi zinguquko esigodlweni sakhe eNyokeni, KwaNongoma uBayede ngesikhathi ephakela izintombi zomhlanga nezethameli umyalezo wakhe wanonyaka kulo mkhosi obuhanjelwe yizintombi ezihambise umhlanga kuye kusukela ngo-9 ekuseni kwaze kwashaya ihora lesibili emini. Imikhosi emikhulu yaseNdlunkulu ebididiyelwa wuhulumeni yiwona owoMhlanga osewasatshalaliselwa naseNgwavuma, owoSelwa oba sekuqaleni kukaDisemba osanda kwethiwa kabusha usuka ekubeni owoKweshwama, oweLembe oba KwaDukuza ngoSepthemba, neminye.
Bese kunesikhathi nohulumeni uhlongoza izinguquko odabeni lokusingathwa kwezindaba zeNdlunkulu kusukela ekuqedweni koMnyango iRoyal Household kusungulwe iRoyal Household Trust eseyakhiwe vele ukuze ikwazi ukusingatha ezaseNdlunkulu ngokuzimela. UBayede uphinde wamemezela ukuthi kusukela ngonyaka ozayo uMkhosi woMhlanga usuzogujwa isonto lonke nokuzokwaziwa ngoMhlanga Week.
“Ngizophinde ngethule i-website esemthethweni yobukhosi iNgonyama.org okuyiyona ezoba nolwazi olusemthethweni lwezindaba zaseNdlunkulu ukuze ningahambi nisebenzisa noma yiluphi ulwazi eniluthola emithonjeni ewumbhedo,” kusho uBayede. Uphinde wathi lezi zinguquko uzenzela ukunqanda ubungozi bokushabalala kwalo mkhosi ngenxa yokuchuma kwawo.
“Njengoba lo mkhosi ususezingeni lomhlaba kunabantu abasixhaphazayo abawusebenzisa ukuze kunothe bona. Laba bantu bazenza abantu abasithandayo nabathanda isiko lethu kanti benza imali ngathi. Basithwebula izithombe kube sengathi bayasithanda kanti bayasixhaphaza ngoba uma sebefika emakubo benza imali ngento yethu bangasiniki ngisho nesenti lodwa leli,” kusho Isilo. Sithe iningi labo lingena ngawo amaZulu, lingene ngohulumeni elinye lingene njengezivakashi kuleli.
“Iningi labo licashe khona la embonini yezokuvakasha ngoba bangena ngaleyo ntuba. Abanye basebenzisa isiqubulo esithi siyanemukela embusweni wakwaZulu,” kusho iNgonyama.
Ubekusho lokhu uBayede kukhona eceleni kwakhe uNgqongqoshe wesifundazwe wezokuThuthukiswa koMnotho nezokuVakasha uMnuz Mike Mabuyakhulu, nowezobuCiko namaSiko uNkk Ntombikayise Sibhidla-Saphetha, obephethe uhlelo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Bavelile ngelokufa kukamfundisi
2012-11-19 14:01
Bloemfontein - Avelile ngoMsombuluko eNkantolo yeMantshi yaseHarrismith amadoda amabili mayelana necala lokuklabha ngembazo babulale umfundisi webandla iDutch Reformed Church, uWillem Brits.
Indodana kaBrits angayizali, uMartin Brits, 28, no-Elliot Mhlambi, 41, bavele kafushane enkantolo icala lase lihlehliselwa uDisemba 12.
Laba bobabili babhekene namacala amabili ahlobene nokubulawa kukaBrits, 60, eHarrismith ngasekuqaleni kwale nyanga.
Bobabili bebesejele eFrankfort ngonyaka odlule --
uMhlambi ngecala lokuduna imoto uBrits ngelokweba, kusho okhulumela amaphoyisa uSergeant
Mmako Mophiring.
Lowo obezoshada nendodana kaBrits, uGerhard
Vermeulen, 25, wasocongwa kulesi sigameko.
UVermeulen wadutshulwa ekhanda wafa ujuqu.
Umfundisi walimala waphuthunyiswa esibhedlela nokuyilapho ashonela khona ngosuku olulandelayo.
UMhlambi waboshwa ehamba emgwaqeni uN3 egqoke izingubo ezigcwele igazi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
OwaseLindelani usivikele ese-IBFComment on this story
INTATHELI YESOLEZWE
USIVIKELE ngempumelelo isicoco sakhe se-IBF flyweight uMoruti “Baby-face” Mthalane ongqimuze phansi uRicardo Nunez waseMexico ngomzuliswano wesishiyagalombili empini ebingoMgqibelo ebusuku, eRoberto Duran Arena, ePanama City, ePanama.
UMthalane waseLindelani usheshe wayicacisela zisasuka amagqozo imbangi yakhe ukuthi akazile ukuzosinisa amahleza ngesikhathi eyivusa phansi ngenqindi ngomzuliswano wokuqala.
Nokho uMthalane naye uke wavuka phansi ngomzuliswano wesithathu kodwa ngemuva kwalokho ube eseziphonsa zilandelana izibhakela, impi yagcina imisiwe sebelwe imuzuzu emibili ngomzuliswano wesishiyagalombili.
Ukushaya isibhakela esineNkosi phakathi kukaMthalane kusimamise irekhodi lakhe elihle lokuqumba phansi izimbangi ingakapheli imizuliswano engu-12 esuke iliwa.
Uselwe izimpi ezingu-29 washaywa kwezimbili nje vo. Unqobe ezingu-20 ngemingqimuzo yomlalisa phansi ezimpini ezingu-27 asezinqobile. Ibhande le-IBF uMthalane ulinqobe ngoNovemba, 2009. Leli bhade uselivikele kubashayisibhakela abafana noZolani Tete noJohnreil Casimore bobabili abaxhifize ngomzuliswano wesihlanu. Ngonyaka odlule uphinde waziphuzela isobho ngo-Okthoba ebhambabula u-Andrea Sarritzu ngomzuliswano wesikhombisa. Usabhuquziswe phansi nguNkqubela Gwazela noNonito Donaire.
UGwazela wamnenebula ngoSepthemba 2003 kanti uDonaire ikhono lakhe elibatshazwayo njengoba ekewaphatha isicoco se-IBF nese-IBO wambhaxabula ngoNovemba 2008.
UNunez ubeyingozi embi kabi njengoba esanqobe izicoco ezingu-20 ngomgqimuzo womlalisa phansi nomcacamezelo. Ngaphambi kokuthi athole uswazi kuMthalane ubesangqinyuzwe kabili selokhu alwa okokuqala ezingeni elikhokhelayo ngo-2006. Ubesashaywe nguWilliam De Sousa ngoMashi 27 noDrian Francisco ngo-Ephreli, 2010.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Sekuqothwa nabesifazane eShoweComment on this story
CELANI SIKHAKHANE noBONISWA MOHALE
SEKUPHELE ngisho imithandazo emphakathini wasesigodini saseNcemaneni eShowe ngenxa yokuqothwa ngenhlamvu kwabantu besifazane okungenisile osekuholele ekutheni kube nezingane eseziphenduke izintandane.
Lolu dlame kuthiwa sekunesikhathi lwaqala. Umsuka walo kube wumbango wokwebiwa kwemfuyo lapho kube nokusolana kwabantu bakhona esigodini saseNcemaneni ngaphansi kwezinduna ezahlukene okunguSithole noKhumalo.
Ngesikhathi lolu dlame luqala kuthiwa bekubulawa abantu besilisa kuphela kodwa manje izinto sezishintshile ngenxa yokuthi sekubulawa nabesifazane baqothwe ngenhlamvu emini kwa bha.
Kumanje kuvela ukuthi kusuka ngoJuni sekubulawe abantu besifazane abangaphezulu kwabayisithupha. Babulawa ngokudutshulwa besemakhaya, abanye besemasimini noma bebuya emngcwabeni. Amalungu omphakathi anxuse ukuba angadalulwa amagama awo ngoba esaba ukubulawa, aveze ukuthi abantu abaningi sebeqoke ukuthi bathuthe bahambe baye kwezinye izindawo ngoba isimo asisihle.
“Sikhuluma nje kukhona asebeboshiwe kodwa siyikhulumela phansi leyo ngoba imindeni yabo iyaveva, eminye ihlanganisa nemali yebheyili ukuze badedelwe okuyinto esiphethe kabi ngoba bayaphela abantu beqothwa ngenhlamvu. Ngikhuluma nje ngisho imithandazo asisayenzi ngoba sisaba ukuthi sizothi sisathandaza kuvele kufike laba bantu abenza lokhu basidubule sibulawe njengoba kwenzeka kweminye imizi. Ngaphandle kwalokhu, ukulethwa kwamaphoyisa aseMpangeni kuwenzile umehluko ngoba kukhona ababoshiwe kodwa lawa aseShowe abevele angenzi lutho uma ebizwa, kunalokho bekuthi uma esefika asitshele ukuthi asithelelane amanzi,” kusho omunye womama.
Uthe akusekho ukuthi kusebusuku noma kusemini, umuntu ubulawa noma nini.
UMnuz Mbongeni Xulu (54) osanda kungcwaba umkakhe uNokwazi, uMaMdletshe, uthe kwafika abantu emini bathola umkakhe eziphumulele kusofa ebuya emngcwabeni bavele bamdubula phambi kwezingane, washona.
“Angazi ukuthi yini lena engaka eyayingaze iholele ekutheni bambulale ngesihluku. Okuxakayo wukuthi akukho lapho okwake kwaba nesigameko sokusatshiswa noma sihlaselwe ekhaya ngisho nami uqobo bengingakaze ngibe sesimeni sokuthi ngiyazingelwa kodwa ngethuka kakhulu sengibona lokhu okwenzeke kumkami,” kusho uXulu.
Induna yendawo, uMnuz Mbongeni Khumalo, ithe sebefisa kutshalwe amaphoyisa azohlala ubusuku nemini ngoba isimo asisihle.
Iveze nokuthi lolu dlame luqalwe wukwebiwa kwemfuyo nayo okwayithinta ngoba yebelwa izinkomo eziyisikhombisa kodwa ikuqinisekisile ukuthi nakuba imfuyo kuyiyo eyaqala udlame kodwa lolu lwamanje ayazi ngempela ukuthi ludalwa yini nanokuthi laba bantu ababulawayo ngabe kuseyisizathu semfuyo yini.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Pretoria - Amakhulu abantu babuthene maphakathi nePitoli ngoLwesine ukuzogubha usuku lwabesifazane ekulindeleke ukuthi kukhulume kulo uMengameli wezwe oyisimenywa sosuku.
Phakathi kwabantu abethamele lo mgubho uNdunankulu waseGauteng uNomvula Mokonyane, uNgqongqoshe wezobuCiko namaSiko uPaul Mashatile, uNgqongqoshe wezabesiFazane uLulu Xingwana, noNgqongqoshe weMfundo eyisiSekelo u-Angie Motshekga, kanye neMeya yaseTshwane uKgosientso Ramokgopa.
UMokonyane utshele abantu ukuthi imali okuzokwakhiwa ngayo isikhungo somphakathi kule ndawo isibekiwe.
"Sinohlelo ngale ndawo. Idolobha laseTshwane lifake ngaphezulu kuka-R8m ngalo msebenzi.
"Kanti njengohulumeni waseGauteng sibeke uR100 million ukuthuthukisa le ndawo."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Baphekwe ngemibuzo abesobengameli eKenya
2013-02-26 10:01
Nairobi - Abaholi abayisishiyagalombili abagaqele isikhundla sobengameli eKenya babhekene nengqinamba yokulwa nenkohlakalo kanjalo nodaba oluthinta ukubuyiswa komhlaba, lokhu kugqame ngoMsombuluko ngesikhathi kuqhubeka inkulumompikiswano eyandulela ukhetho.
Lolu khetho luza ngemuva kweminyaka emihlanu kwabanjwa ukhetho, nokwaphetha ngokuthi kube nezehlakalo zokuchitheka kwegazi, kwashona okungenani abantu abangu-1 100, kwathi abanye abaningi basala bengenamakhaya.
Izimbangi ezinkulu u-Uhuru Kenyatta noRaila Odinga, yibo ababhekeke kakhulu kulolu khetho oluzobanjwa mhlaka-4 Mashi.
UKenyatta uyiSekela likaNdunankulu, aphinde abe yindodana yalowo owabe engumengameli wokuqala wezwe uJomo Kenyatta, owaphatha phakathi kuka-1964 no-1978, nobhekenene namacala ngaphansi kwe-International Criminal Court (ICC).
UKenyatta, u-Odinga nezinye izimbangi eziyisithupha, baphekwe ngemibuzo mayelana nezinhlelo zokuzama ukuqinisa umnotho wezwe, ukuqinisa imithetho ebhekele abasebenzi kanjalo nezimayelana nomhlaba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AFP


text:
Lenze into yamehlo iBhakabhaka
2012-11-22 07:28
Johannesburg - I-Orlando Pirates eZimnyama ngenkani zilobole ngo 4-0 iBlack Leopards ebibhekene nayo ngoLwesithathu ebusuku ePolokwane.
Unozinti weLeopards u-Azwindini Maphaha ubhekane nomunzima kusanda kubuywa ekhefini ngesikhathi u-Oupa Manyisa, elivalela phakathi ngomzuzu ka-14, kwathi kusaphele imizuzu engu-12 uDaine Klate naye walishaya kwabhakuza inethi.
UCollins Mbesuma, naye uthe angeke uphele umdlalo engaphumanga nelakhe.
UHappy Jele ongene umdlalo uvele usushisa ufake elakhe sekusele imizuzu eyishumi kuphela kuphele umdlalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuvikelwe obhejane ngokukhishwa izimpondo
2012-11-23 08:20
Durban - Obhejane ababili bakhishwe izimpondo eNambiti Game Reserve, KwaZulu-Natal ukuze bavikeleke kulabo ababazingela ngokungemthetho, kusho umbiko weThe Witness ngoLwesine.
"Kube wusuku olunomunyu impela, asithandi ukuphazamisa imvelo ngokukhipha obhejane izimpondo, kodwa akukho esingakwenza," kusho uSihlalo uClarke Smith.
Imenenja yalesi siqiwi esingaseMnambithi inqabile ukuphumela obala ngesibalo sobhejane abanabo ngenxa yezokuphepha.
Lolu hlelo beluholwa yithimba lesiqiwi nodokotela bezilwane ngoLwesine ekuseni.
Kusetshenziswe indiza enophephela emhlane ukuthola nokudubula labo bhejane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
URajoelina uzimisele ngekhasi elisha
2013-01-16 07:16
Antananarivo - UMengameli waseMadagascar u-Andry Rajoelina uthe ngeke alungenele ukhetho lwangoMeyi, egobela umthetho wamazwe omhlaba okuthi izwe liqale kabusha.
Leli lizwe elihaqwe ububha laba senkingeni kusukela kwakhishwa ngendluzula uMarc Ravalomanana ngo-2009, nokwabalekisa abatshalizimali nezivakashi.
Abaholi bamazwe babe sebecela uRajoelina ukuthi athi khumu kwezepolitiki ukuze kuqinisekiswe ukuthula.
“Ngeke ngilungelene ukhetho lobumengameli. Kuncono ngizinikele mina kunokuthi ngidayise abantu abangu-22 million bezwe ngenxa yokuthi sifuna ukuthula," kusho uRajoelina.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Lihoxisiwe elikasomabhizinisi waseThekwini
2013-02-11 14:03
Durban - INkantolo eNkulu yaseThekwini ihoxise okwesikhashana icala lokugwazela nelenkohlakalo elibhekene nosomabhizinisi uToshan Panday kanye noColonel Navin Madhoe, ngoMsombuluko.
Umshushisi woMbuso uWendy Greef uthe icala lihoxiswe njengokomyalelo kalowo obambe njengomqondisi wezokushushiswa komphakathi KwaZulu-Natal, uMoipone Noko.
Akanabanga ngemininingwane.
UPanday noMadhoe bebesolwa ngokuzama ukugwazela isikhulu soKlebe eKZN uMajor-General Johan Booysen.
Laba bobabili bekusolakala ukuthi bathembisa uBooysen u-R2 million uma engafaka usuku okungelona lombiko omayelana nophenyo lwethenda yendawo yokuhlala engabiza u-R60m.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Umhlaba ushaqekile ngolukaPistorius
2013-02-15 07:32
Johannesburg - Umsubathi wakuleli u“Blade Runner” Oscar Pistorius, nowazakhela ugazi ngokuzimisela kwakhe kulo mdlalo, ubekwe icala lokudubula abulale intombi yakhe emzini wakhe ePitoli.
Amaphoyisa athi avule icala lokubulala ngemuva kokutholakala kwesidumbu sowesifazane emzini kaPistorius eSilverlakes ngoLwesine.
UPistorius, 26, nentombi yakhe uReeva Steenkamp, bekuyibona kuphela abantu abebekhona kulo muzi ngesikhathi kwenzeka lesi sigameko sokudubula.
Owamaphoyisa uBrigadier Denise Beukes utshele izintatheli ukuthi omakhelwane bazwe ukuxokozela ngaphambi kokuqhuma kwesibhamu.
Abezokugijima bathi baphoxeke kakhulu ngalokhu kanti futhi bayazwelana noPistorius uma kungukuthi umsulwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Ujabule ngendawo yakhe kuRhythm City uManakaComment on this story
BONISWA MOHALE
USEZOBONAKALA kwi-Rhythm City umlingisi wakuleli ozakhele udumo emdlalweni wamahlaya i-Stokvel.
UManaka Ranaka (33) odume ngo-Lee kwiStokvel uthe uzobe engasinisi mahleza kulo mdlalo owuchugechunge ku-e.tv.
Kulo mdlalo uzobe elingisa indawo kankosikazi kamacaphuna kusale osanda kudutshulwa uRocks Kgaditse.
Engxoxweni ekhethekile abe nayo neSolezwe, uManaka utshele leli phephandaba ukuthi ujabule ukuthi uzodlala kulo mdlalo owuchungechunge.
“Ngizobe ngilingisa indawo yowesifazane onemali, owaziyo ukuthi ufunani empilweni futhi omthandayo umyeni wakhe. Kumnandi ukuthi ngizodlala kulo mdlalo owuchu-ngechunge emuva kokwenza amahlaya isikhathi eside,” kusho uManaka.
Uveze ukuthi le ndawo uyithole emuva kokuhambela inhlolokhono engaziphaqulanga ubuso futhi engaxhumile izinwele ekhanda kodwa enguye uqobo.
Uthe uyajabula kakhulu ukuba kwi-Rhythm City ngoba ibalwa nemidlalo ehamba phambili kubantu bakuleli.
Ugqugquzele abantu ukuba babukele i-Rhythm City ukuze bambone ukuthi uyakwazi ukulingisa indawo engadingi amahlaya.
UManaka uqale ukulingisa ngo-1999 kanti unezingane zamantombazane ezimbili uNaledi noKatlego.
Uthe ungumuntu onamahloni kanti akanandaba nokudalulela abantu iminyaka yakhe okuyinto engavamile kosaziwayo besifazane.
UManaka uzoqala ukubonakala kwiRhythm City namhlanje.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Sekuvunyelwene ngamaholoComment on this story
SIMPHIWE NDWANDWE
UCHUNGECHUNGE lwezingxoxo zamaholo abasebenzi bakahulumeni lugcine lufinyelele esiphethweni ngesikhathi uhulumeni ebeka etafuleni isiphakamiso esamukelwe ngezandla ezifudumele yizinyunyana ebezimele abasebenzi kulezi zingxoxo.
Umhlangano wabamele abasebenzi ubungoLwesibili ebusuku lapho kugcine kuvunyelwane khona ngokuthi amaholo abasebenzi azokwenyuswa ngo-7% iminyaka emithathu ilandelana.
Kubuye kwavunyelwana ngokuthi abasebenzi abakhokhela imizi ngokugcwele bazonikwa u-R900 njalo ngenyanga ukuze bakwazi ukuphefumula ezindlekweni.
UMnuz Chris Klopper we-Independent Labour Caucus okuyizinyunyana ezizimele ebezakhe umfelandawonye kulezi zingxoxo, uthe benelisekile ngesiphakamiso sikahulumeni.
Uthe ukudonsa isikhathi eside kwezingxoxo bekungeyona into eyemukelekayo kodwa bekuphoqa isimo ngoba uhulumeni ububopha inja nogodo ekubeni abasebenzi bedinga ukukhushulelwa imali.
“Kube yinto esicacelayo ukuthi sekufanele sisemukele isiphakamiso sikahulumeni manje ngoba sibona ukuthi akusekho okunye okungabuye kufinyelelwe kukho ukwedlula lokhu,” kusho uKlopper.
Uthe bakholwa ukuthi bagcine benqobile kulezi zingxoxo uma bebheka ukuthi uhulumeni wawufuna ukukhuphula amaholo abasebenzi ngo-5% kuphela.
Ekuqaleni kwezingxoxo izinyunyana bezifuna ukuthi uhulumeni azinikeze u-10% emaholweni aphinde azigixabeze ngo-R1 500 wesibonelelo sezindlu.
UKlopper uthe inyunyana yothisha i-Suid Afrika Onderwysersunie (SAOU), National Professional Teachers’ Organisation of South Africa (Naptosa), South African Police Union (SAPU), Professional Educators Union ne-Health and Other Service Personnel Trade Union of South Africa (Hospersa) sebesicikicile isivumelwano sokwemukela ukukhushulwa kwamaholo.
Uthe i-National Teacher’s Union (Natu) ne-PSA basasicubungula isiphakamiso kodwa izinkomba zithi kulindeleke ukuthi basayine. Uthe lesi siphakamiso sisho ukuthi ngeke zibe khona izingxoxo zamaholo kusuka kulo nyaka kuze kube ngu-2015 kodwa uma kwenzeka kuba nokuntengantenga kwezomnotho siyobuyekezwa.
UMnuz Mugwena Maluleke obehola izingxoxo ohlangothini lweCosatu akatholakalanga ukuthi aphawule kodwa ucashunwe kweminye imithombo yezindaba eqinisekisa ukuthi nabo bayasamukela lesi sivumelwano. Nokho wengeze ngokuthi abagculisekile ngesiphakamiso sesibonelelo sezezindlu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UNtshumayelo ufuna ukugcina uJali ebhentshini
2012-02-24 11:50
Johannesburg – Umdlali odlala esiswini eqenjini le-Orlando Pirates, uThandani Ntshumayelo uthi ufuna ukuqhubeka ngokudlala kahle phambili ko mdlalo wabo weligi olandelayo, kubika iKickOff.com.
IPirates izohlangana neMaritzburg United e-Orlando Stadium emdlalweni wePremier Soccer League ngeSonto, futhi uNtshumayelo uthi ufuna ukugcina u-Andile Jali ebhentshini.
Lo mdlali odlalela iqembu lesizwe labadlali abangaphansi kweminyaka engu-23 usedlale kahle emidlalweni ayiqalile eqenjini lakhe Elisha.
"Nginehlanhla ngoba ngidlala nabadlali abadlala kahle, yilokho ngiqale kahle," ushilo uNtshumayelo ekhuluma neKickOff.com.
Emuva kokushaywa yiRecreativo do Libolo yase-Angola emdlalweni weCAF Champions League, umqeqeshi wePirates, uJulio Leal ushiye u-Andile Jali ngaphandle emdlalweni wabo wokugcina ne-Platinum Stars.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Iziqumama zibuzwa kuleli
2012-11-22 15:00
Johannesburg - Abantu abayishumi nambili kwabangu-40 abayiziqumama ezihlonishwayo emazweni ase-Africa, bangabaseNingizimu Afrika.
Umbiko wephephandaba iForbes, uveze abantu abangu-40 abacebe kakhulu e-Afrika, umcebo walaba uhlanganisiwe wenza u-$72.9-billion (R652.6 billion), ukhule ngo-12% kusukela ngonyaka owedlule.
Umbiko weForbes uthi omdala kunazo zonke lezi zicebi uneminyaka engu-63 ubudala.
UNicky Oppenheimer ube ngowesibili ohlwini, uJohann Rupert waba ngowesithathu, uChristoffel Wiese waba ngowesithupha kwathi uPatrice Motsepe waba ngowesishiyagalombili, zonke lezi zinjinga ngezaseNingizimu Afrika.
UDesmond Sacco noStephen Saad babe sohlwini lwabangu -20 abaphezulu, uCyril
Ramaphosa, Lauritz Dippenaar noRaymond Ackerman baba sohlwini lwabangu-30 abaphezulu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Akushushiswe untamolukhuni - UN
2012-07-20 16:26
The Hague - INkantolo eNkulu ye-United Nations isibize ukuthi iSenegal ishushise undlovukayiphikiswa waseChad uHissene Habre, athweswe amacala okuhlukumeza ngenhloso yokulimaza.
Inkantolo ithi uma izwe lingadluliseli lona eBelgium, kumele limshushise.
I-International Court of Justice inqume yathi iSenegal iphule imithetho yeNhlangano yeZizwe ngokungashushisi uHabre.
UHabre usolwa ngodlame olwadlula nemiphefumulo yabantu phakathi kuka-1982 no-1990, kumanje lona uphila buthebelele eSenegal, la abalekela khona.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Isilomo soKhozi FM siphawula ngomshadoComment on this story
BONISWA MOHALE
UMSAKAZI odumile woKhozi FM uKhathide “Tshatha” Ngobe usephawule okokuqala ngezinkinga ezigubezele umshado wakhe.
Izolo lo msakazi utshele Isolezwe ukuthi kumphatha kabi ukufunda izindaba zomshado wakhe emaphephandabeni. Uthe unabo ubufakazi bokuthi umkakhe ubemgangela waze wakhulelwa.
Udaba loqhekeko emshadweni kaTshatha luqale ukuphuma ngeSonto eledlule kwiSolezwe ngeSonto kanti izolo kuvele ukuthi unkosikazi usolwa ngokuba neshende eligcine limkhulelisile wakhipha isisu.
UTshatha izolo uthe unobufakazi bokuthi umkakhe wasikhipha isisu.
UNkk Nontobeko Ngobe uMaKhuzwayo, uthe njengoba uTshatha ethi unobufakazi bokuthi wakhipha isisu futhi uneshende ngeke aphawule lutho kodwa makabukhiphe lobo bufakazi. Uqede lapho wavalelisa ocingweni. Ngesikhathi evakashelwe yiphephandaba kubo eLindelani, uTshatha ukuphikile ukuthi usehlala efulethini nentombi esho ukuthi usebuyele kubo.
Ebuzwa ukuthi ngabe yini emsuse lapho bebehlala khona nomkakhe eMorningside Village, eThekwini, uthe ngeke aphawule ngalolu daba ngoba uselubeke ezandleni zomndeni wakhe.
“Kuyangimangaza ukuthi ngifunde iphephandaba elithi bengihamba nezintombi emcimbini ngibe ngangihamba nozakwethu engisebenza nabo. Umkhwekazi ukhuluma izinto ebezikhulunywe ngumthombo ngeSonto elidlule manje kuyangicacela ukuthi nguye umthombo. Angikhumbuli nakancane engikhuza,” kusho uTshatha.
Uthe hleze umkhwekazi udidwa yizintombi lezi asebenza nazo oSthandwa Nzuza, o-Zim Dollar noNongcebo McKenzie asuke ehamba nabo.
“Angithandi ukukhuluma ngezindaba zomshado wami emaphephandabeni. Lolu daba seluphethwe wumndeni wami, mina ngeke ngisho lutho yize lungiphatha kabi. Engingakusho njengamanje wukuthi uJehova owazi konke ngami,” kusho uTshatha.
Ngesikhathi uTshatha ekhuluma nezintatheli omakhelwane bakhe bebedlula bembingelela abanye bemcela ukuthi abahlekele uhleko lwakhe lwasemsakazweni.
UTshatha ushade noMaKhuzwayo ngo-2011 eBandla Hotel and Conference Centre, eBallito, kanti kwakutoyitoya izintombi nto ngaphandle kwehhotela ngelanga lo mshado.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Isangoma siboshelwe ukudlwengula
2012-10-02 08:39
Johannesburg - Kuboshwe isangoma saseSoweto ngoLwesibili ekuseni ngezinsolo zokudlwengula owesifazane obeye kusona eyokwelashwa, kusho amaphoyisa aseGauteng.
Le ndoda, 50, ibizele lo wesifazane emzini wayo ngoMsombuluko ekuseni ethi uzomgeza amabhadi ngenxa yokuthi wengamelwe yifu elimnyama, kusho okhulumela amaphoyisa uCaptain Kay Makhubela.
"Wabe eseyalelwa ukuba athenge inkukhu emhlophe wathi uma efika nayo yahlinzwa igazi layo lahlanganiswa namanzi nomuthi."
Lesi sangoma sase siyalela lo wesifazane, 37, ukuba ayogezela kwelinye igumbi, angazigqoki izingubo uma eseqedile.
"Sabe sesiya kuleli kamelo samtshela ukuthi uselaphekile. Kwathi kusenjalo samdubela samdlwengula," kusho uMakhubela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Isibhedlela sisolwa ngokuhahabeza oweDA
2011-10-18 16:29
Johannesburg - Isibhedlela iChris Hani Baragwanath sisolwa ngokuvimbela lowo oyiLungu lePhalamende kuDA ukuba angene emasangweni alesi sibhedlela.
"Angisona isigebengu, kodwa namhlanje ekuseni nginqatsheliwe ukuba ngibeke umcondo wami emagcekeni aseChris Hani-Baragwanath, ngivinjwa onogada," kusho uBloom.
Ube esethwebula isithombe sakhe esinamekwe endlini yonogada.
"Onogada bathi bayalelwe ukuba bangivimbe," esho.
Uthe kungumsebenzi wakhe njengelungu lesiShayamthetho eGauteng ukuba ahlole ukuthi ngabe konke kusahamba kahle yini ezikhungweni zikahulumeni.
Okhulumela lesi sibhedlela uNkosiyethu Mazibuko uthe akazi lutho ngesithombe sikaBloom esinanyekiwe wathi le mibiko ingamampunge.
- “Like” ikhasi lethu kuFacebook ukuze uthole izindaba ngolimi lwakho
- Landela IzindabaNews24 kuTwitter
- SAPA


text:
Kuhlaselwe umuzi kaNzama
2012-09-13 13:31
Durban - Amaphoyisa KwaZulu-Natal aphenya ngesigameko sokudubula ekhaya likalowo oyinhloko yamaphoyisa kaMasipala weTheku, u-Eugene Nzama.
Amaphoyisa athi amadoda amane abehlomile agasele emzini kaNzama, eNewlands West ngabo-18:00 ngoLwesithathu.
UNzama nomndeni wakhe bebengekho ekhaya ngaleso sikhathi.
Owamaphoyisa uLieutenant Colonel Vincent Mdunge uthe la madoda abe esekhomba onogada ngesibhamu, abaphuca ezabo, abadubula abalimaza.
UMdunge uthi kumbulwa kwembeswa komunye unogada, kanti lo umunye usesimweni esigculisayo.
Akukaboshwa muntu ngalesi sigameko.
UNzama kumanje ungundabamlonyeni njengoba amaphoyisa alo masipala ethi akehle esikhundleni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Amaphoyisa abulale umsolwa eKZN
2012-11-15 14:03
Durban - Owesilisa obefunelwa uxhaxha lwamacala udutshulwe washona ngamaphoyisa endaweni yaseSonkontshe, eHammarsdale, kusho amaphoyisa aKwaZulu-Natal ngoLwesine.
UColonel Vincent Mdunge uthe amaphoyisa ahambe ayobheka uZama Vilakazi ngoLwesithathu njengoba ebefunelwa amacala evile ku-20, okubalwa ukubulala, ukugqekeza amabhizinisi nemizi kanjalo nokuzama ukubulala.
"Amaphoyisa abesazama ukuthola kubo ngesikhathi embona emi namadoda amabili angaziwa."
Amaphoyisa abe eseqonda ngqo kubona.
La madoda amabili abe esedla phansi, ngesikhathi uVilakazi ehosha isibhamu edubula amaphoyisa.
Kube sekuqubuka impi yezulu lezandla, uVilakazi wasala enkundleni, kwatholakala kuyena isibhamu esingekho emthethweni.
- Landela
IzindabaNews24 kuTwitter
- SAPA


text:
Kushone owesifazane engozini eKZN
2012-11-19 10:01
Durban - Kushone owesifazane kwathi omunye walimala kanzima ngesikhathi beshayishwa yimoto encane ngasemgwaqweni ongenela eSezela, eningizimu yeScottburgh, KwaZulu-Natal, kusho abosizo lokuqala ngoMsombuluko.
Oyedwa kulaba besifazane utholakale elimele kabi ngesikhathi ehlolwa abosizo lokuqala, kusho okhulumela abe-ER 24, uDerrick Banks.
"Ushonele khona lapho," esho.
Omunye yena ulashelwe ukulimala ekhandana nasesifubeni. Kanti ngaphambi kokuba aphuthunyiswe esibhedlela baqale bamhlenga khona endaweni yenhlekelele.
Umshayeli nomgibeli abebesemotweni baphume bengenamiyocu.
Imbangela yengozi ayikaziwa.
- Landela
IzindabaNews24 kuTwitter
- SAPA


text:
Baboshiwe abaqola umshwalense eThekwini
2012-04-24 10:03
Durban - Odokotela ababili baseThekwini sebeboshiwe mayelana namacala ahlobene nenkohlakalo engafika ku-R3.5 million yokubhaliswa kwezifo ezingekho, kubika iThe Mercury.
Odokotela u-Anez Awath-Behari nobengumyeni wakhe uMahendra Pramchand baboshwe ngoMsombuluko.
Bobabili abasolwa bavele ngaphambi kweNkantolo yamaCala eMali badedelwa ngebheyili ka-R60 000 umuntu ngamunye.
UBehari noPramchand kuthiwa bebegila lo mkhuba ikakhulu besebenza neziguli mbumbulu ezingamaphoyisa.
Laba bebeqola umshwalese wenkampani yakwaBonitas ebikhokhela abantu abangaguli.
Ubufakazi buthi iziguli lezi zazingalaliswa esibhedlela kunjalo zazingatholi ngisho ukwelashwa.
Umkhuba lona wenzeke kusukela ngonyaka ka-2007 kuya ku-2008.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
UMngqithi usezohola iChippa United
2012-07-09 14:04
Johannesburg - Njengoba kuke kwaphuma imibiko yokuthi uManqoba Mngqithi weshelwa yiChippa United, sekuqinisekisiwe ukuthi uzohola leli qembu kusizini ka-2012/13, kubika iKickOff.com.
Umnikazi weChilli Boys uChippa Mpengesi watshela lo mthombo wezindaba ngesonto eledlule ukuthi ngeke amdedele umqeqeshi wakhe uRoger Sikhakane, nowaholela leli qembu ekunqobeni ukuze likhushulelwe Premiership.
“Sinomqeqeshi oliqondayo iqembu ngakho ngeke senze shintsho," kusho uMpangesi ngaleso sikhathi.
Kodwa manje useshaye ingwiji njengoba eseqashe lowo owake waqeqesha amaZulu neGolden Arrows, uMngqithi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Imibono kwethulwa i-Agang
2013-02-19 16:08
Cape Town - Umbhali, isishoshovu nophinde abe ngusomabhizinisi uMamphela Ramphele
wethule iqembu lakhe i-Agang South Africa, nebilindelwe ngabomvu.
Enkulumweni yakhe uthi iqembu lizokwenza uguquko kuleli laseNingizimu Afrika.
Bayaphawula ngokusungulwa kwaleli qembu:
UThulani Manana uthe: Sesikhathele ubugebengu, namuhla abaholi bakaKhongolose sesibabona ngezisu ezinkulu ezigcwele amanga negazi labaveza amaqiniso.
I-ANC iwubekile umgomo kodwa iwuphula ngaphanangapha, ngilifisela okuhle kodwa leli qembu.
U-Ayanda Tukulo uthe: Sikhathele ukuvota, alukho ushintsho oluba khona, naye lo mama akanamandla okwenza uguquko.
UThulas Masimul uthe: Anginaso isikhathi sokudlala, ngadela iNadeco, phinde phinde ngidume nalamaqembu abuye awe.
UBongumusa Ngwane uthe: Angimuboni ezokwazi ukumelana ne-ANC, ngizibonela omunye nje usomathuba ozozama inhlanhla.
Bazomujoyina abagaqele izikhundla.
UNombulelo Judy Mtshali uthe: Angeke ngilivotele leli qembu.
Nalo lizofana nawo wonke amaqembu angamahlubuka, umsunguli walo uzifunela udumo lwesikhashana.
Mina ngimi kwelokuthi uma ukwazi ukubaleka eqenjini okulo ngoba kube khona ukungaboni ngasolinye, uyokwazi kanjani ukuphatha abantu?
Ngikhathele mina yilamaqembu afufusayo.
UMgazilo Cyah Sishi uthe: Siyambonga kakhulu uRamphele, sekuyisikhathi sokuba imbokodo ibonakale ukuthi inamandla angakanani.
kufanele siyiseke imbokodo ngoba inemibono ehlakaniphile.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Likhishiwe iculo likaMichael Jackson elisha
2010-11-16 15:37
New York - Isingili entsha ephuma ku-albhamu yongasekho emhlabeni uMichael Jackson ikhishiwe ngoMsombuko yanconywa.
Hold My Hand, iculo owaliqopha nomculi waseSenegal uAkon ngo 2007 eyayiputshuke ingekaqedwa. Leliculo lizokhumbuza abalandeli bakaJackson ngokushona kwakhe ngolayini walo lokuqala, "This life don’t last forever" (Lempilo ayithathi unomphela).
“IHold My Hand akuyiyona iMan In The Mirror, kodwa Izoba yinduduzo yokugqwalisa isikhala esishiywe ukungabikho kwakhe,” kusho iHuffington Post.
- Reuters


text:
HARARE— Umhlangano wokuhlaziya isisekelo sombuso esitsha, oweSecond All-Stakeholders Conference ugqitshwe ngoLwesibili amabandla akuhulumende womanyano esithi asuthisekile ngendlela oqhutshwe ngayo.
Abagcinisihlalo bekomidi ekhokhela ukulotshwa kwesisekelo lesi, iCopac, batshele intathelizindaba eHarare ukuthi sebekhangelele ukuhluza imbono ephume kulumhlangano ivela kumabandla ezombusazwe lenhlanganiso ezizimeleyo.
ICopac ilabagcinisihlalo abathathu ababalisa uMnu Douglas Mwonzora (MDC-T), uMnu Paul Mangwana (Zanu PF) loMnu Edward Mkhosi (MDC).
UMwonzora ubonge inkokheli yamabandla akuhulumende womanyano ngokwethula amazwi akhuthaza ukuthula beze bengene kulumhlangano ngoMvulo.
Wengeze wathi ikomidi yakhe izaqala ukuhluza imicijo ephume kulumhlangano kunsukwana ezilandelayo.
Ekhuluma emhlanganweni munye, uMnu Mangwana uthe iCopac ingehluleka ukuvumelana ekuthini okuphume kuStakeholders Conference kufakwe yini kumbe hatshi kusisekelo, kuyabe sokungumsebenzi wenkokheli yamabandla akuhulumende womanyano ukuluqeda lolo dubo.
UMnu Mkhosi yena uthe ibandla lakhe likhangele ngamehlo abomvu ukuthi udaba olumqoka ebelilukhankasela, olombuso wezabelo, idevolution, luzaphathwa njani.


text:
Uzichithe ubuchopho umfana bedlala
2012-12-05 10:01
Cape Town - Umfana oneminyaka engu-15 ubudala waseMitchells Plain, eKapa, uzichithe ubuchopho phambi kwabangani bakhe, ngesikhathi edlala ngesibhamu kanti sihlohliwe, kubika iDaily Voice.
Ufakazi obekhona kwenzeka lokhu uthe uBruce Tobin ubedlala ngesibhamu, ngemuva kwemizuzwana ubeselele phansi eseshonile.
Imizuzwana ngaphambi kokuthi kuqhume isibhamu, umfanyana utshele abangani, ekhuluma isiBhunu ethi: "Ek gaan myself nou skiet (sengizozidubula)."
Ugogo womfana uthi ukholwa wukuthi umzukulu wakhe ubulewe.
Isihlobo uNatasha Michaels, 17, nabanye abangani abathathu, bebehleli bedlala endlini engaphandle ngesikhathi kwenzeka ingozi.
“Besihlezi sidlala umdlalo webhodlela, kuthe uma ibhodlela libheka ngakuye wathi usezozidubula." kusho uNatasha.
“UCecil, omunye umngani umtshele ukuthi akangadlali ngesibhamu kodwa sibe sesidubula."
Amaphoyisa awatholakalanga ukuba aphawule kuze kwashaya isikhathi sokushicilelwa kwephepha.
– Landela Izindaba News24 kuTwitter
(@IzindabaNews24).
- News24


text:
Ubumnandi buyakhokhelwa - Umasipala
2013-01-08 15:01
Johannesburg - Abahleli bephathi eyabe iseNorthcliff, eGoli, bangase bakhokhe ngaphezulu kuka-R60 000 wezindleko zokuklina kanye nokulimala kwempahla, okwenzeka ziwa kuqhubeka ubumnandi, kusho abe-Eyewitness News.
Indumezulu yephathi yangosuku olwandulela unyaka omusha, iBig Mama's House 4: Wet n Wild, yacasula izakhamizi eziningi ngesikhathi kutheleka izinkulungwane zabathandi bobumnandi behambele iphathi kule ndawo.
Abayihambela babekhokha imali yokungena esukela ku- R100, kuya ku-R300.
Okhulumela iCity Parks, uJenny Moodley, uthe basazama ukuthola labo abathintekayo ekuhleleni lendumezulu.
"ICity Parks izosebenzisana namaphoyisa kaMasipala waseGoli kanye naweSAPS ukuthola abathintekayo. Bazokhokha imali ngokusebenzisa le ndawo baphinde bakhokhele izindleko zokuhlanza."
Izikhulu ngoLwesibili, bezidingida ngokumele kwenziwe mayelana nephathi.
“Sithemba ukuthi lizothi lishona sizobe sesinakho okubambekayo maqondana nemali ezokhokhwa kanye nezinyathelo ezizothathwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
UPhuzekhemisi wodumo usezoba wumhleli wemicimbiComment on this story
S’BU MASANGO
UMCULI kamaskandi uZibokwakhe Mnyandu odume ngelikaPhuzekhemisi usezosheba umculo nokuhlela imicimbi yawo.
UPhuzekhemisi utshele Isolezwe ukuthi uhlela uMdoni Music Festival ozokuba ngoDisemba 16, eScottburgh eningizimu yeKwaZulu-Natal.
Uthe inhloso yokungena kulo mkhakha yingenxa yokuthi abantu abahlela imicimbi abazi lutho ngomculo kanti benjalo nje bayabaqola.
“Ngihlela umcimbi ohlanganisa abaculi abehlukene ngisho nabamhlophe imbala. Le festival izoba nazo zonke izinhlobo zomculo ezithandwa abantu abamnyama nabamhlophe. Kuzobe kukhona ngisho amaqembu abamhlophe,” kusho lo maskanda.
Uthe izodonsa abantu abaningi abaqhamuka ezindaweni ezahlukene nezinhlanga ezahlukene.
Ukuqinisekisile ukuthi izoba minyaka yonke, uthe abaculi abazocula kule festival ngabadumile bakuleli kanti eminye imininingwane izotholakala ngokuqhubeka kwesikhathi.
Ukhuluma kanje uPhuzekhemisi usezinhlelweni zokungena estudiyo eyoqopha ngoJulayi.
Uphinde wathi usazoqhubeka nomaskandi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
I-ANC eKZN ayishodelwa abaholi: MkhizeComment on this story
MDU NCALANE
Ebika eseMangaung
USIHLALO we-ANC KwaZulu-Natal uthi asikho isidingo sokutatazela ngokuhamba kwakhe uma ethatha isikhundla sokuba nguMgcinimafa kazwelonke kulo mbutho engqungqutheleni eqhubeka eMangaung kuleli sonto.
Izolo emini kuhlalukile ukuthi maningi kakhulu amathuba okuthi uDkt Zweli Mkhize (osesithombeni), asithathe isikhundla sokusingatha ezezimali kaKhongolose. Inhlokomo ananelwe ngayo ngesikhathi kumenyezwelwa igama lakhe kulesi sikhundla, kucacile ukuthi angase abuyele ekhaya lakhe esethwele isikhundla esisha sikazwelonke.
UMkhize utshele Isolezwe emuva kokuqokwa kwakhe ukuthi uthatha lokhu njengophawu olukhonjiswa ngamalungu kaKhongolose ukuthi usevuthwe ngokwanele ukuthi aye kulesi sikhundla. “Noma ngubani oyilungu likaKhongolose ubengasithatha lesi sikhundla nanoma yisiphi esinye kodwa amalungu abona mina ngingomunye ongasiphatha ngobuchule,” kusho uMkhize.
Odabeni lokushiya isifundazwe uMkhize uthe empeleni ngo-2016 ubeyobe esevele engasakulungele ukubuyela esikhundleni sokuba nguSihlalo wesifundazwe noma ngabe uyathanda. “Yihlandla lami lesibili leli njengoSihlalo bengingeke vele ngisabuyela ngo-2016 futhi angazi ukuthi bengizothunywa kuphi ngaleso sikhathi. Yingakho nje sithathe isinqumo sokuthi sivume ukuya lapho uKhongolose asithuma khona,” kusho uMkhize.
Uthe KwaZulu-Natal, kunenqwaba yabaholi emazingeni ehlukene kusukela emagatsheni, ezifundeni kanye nasezingeni lesifundazwe abasebenze kanzima ukubeka uKhongolose lapho ukhona njengamanje.
“Akumina ngedwa umholi kaKhongolose esifundazweni ngoba ngiwuSihlalo. Kunabaholi abaningi asebevuthiwe futhi asebesebenze kanzima bebumba uKhongolose nasezindaweni lapho ubungekho khona. Kunabaholi asebewinele uKhongolose ukhetho. Asishodi ngabaholi, bakhona futhi bayayazi yonke imisebenzi kaKhongolose kulesiya sifundazwe, bayazi ukuthi yini okumele bayenze uma kuphuma oyedwa kumbe ababili ebuholini besifundazwe,” kuchaza uMkhize.
UMkhize uthe okunye uyokwazi ukukhuluma ngakho ngalolu daba emuva kwemiphumela yengqungquthela. “Okwamanje njengoba ingqungquthela isaqhubeka nje kusenzima ukuqagela ukuthi imiphumela yokhetho izoma kanjani. Asikuyekele kumalungu bese emuva kwemiphumela sibone ukuthi ikusasa lisiphatheleni,” kusho uMkhize.
Okunye akubalulile wukuthi ithimba lakhe lezithunywa aliholayo, selicijile ukubhekana ngqo nenqubomgomo abayiphakamisayo. “Udaba lobuholi ezithunyweni zethu aluthathanga sikhathi eside kithina siludingida lusheshe lwahlangana. Esigxile kakhulu kukhona wukucija izithunywa zethu ngokumele zikuphawule kumakhomishini adingida imigomo. Selimi ngomumo lonke kangangoba izithunywa seziyazi ukuthi kumele ziye kumaphi amakhomishini nakufanele akuphawule,” kuchaza uMkhize.
n Khonamanjalo, uma kwenzeka uMnuz Kgalema Motlanthe ekhala ngaphansi uzophephela ekubeni yilungu le-NEC.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kulimale 30 engozini eBloem
2013-01-07 11:02
Bloemfontein - Abantu abangu-30 abahlanganisa nezingane ezintathu balimele ngesikhathi kwenzeka ingozi ehlanganisa amatekisi amabili emgwaqeni ongu-N6, phakathi kweBloemfontein neSmithfield, kusho bakwa-ER24.
Okhulumela abakwa-ER24 uVanessa Jackson uthi amatekisi amabili ashayisane ngezithuba zawo-04:30, kusemnyama emgwaqeni.
Ukulungiswa komgwaqo nakho kuthiwa kube nomthelela ekwenzekeni kwengozi.
“Abahambisi bosizo lokuqala bafike endaweni yesehlakalo bafica amatekisi amabili elele amankeyane. Abantu bebesakazeke emgwaqeni, abane kubo bebelimele kambi," kusho uJackson.
Abantu abadala abangu-27 nezingane ezintathu bathole ukwelashwa endaweni yesehlakalo base bephuthunyiswa esibhedlela.
– Landela Izindaba News24 kuTwitter
(@IzindabaNews24).
- News24


text:
Kukhala isicathulo sikaNgubo ejeleComment on this story
AGIZA HLONGWANE
UYAZICANASELA oboshwe ejele laseWestville, eThekwini, ngamacala okubulala amabili, okuthiwa uhlukumeza ojele. Iphephandaba elinguzakwabo waleli iSunday Tribune lenze uphenyo ngalezi zinsolo, linanobufakazi ngazo lithole ngempilo ehlukile kweyezinye iziboshwa kaRussel Ngubo owayephethe ijele laseMgungundlovu, iNew Prison owaboshwa ngo-1995 ngamacala okubulala amalungu amabili e-IFP.
Imithombo ehlukene ekhulume naleli phephandaba ithe uNgubo unobudlelwane obuqinile futhi unokuxhumana nabantu abaphezulu okubalwa kubo umphathi wamajele kulesi sifundazwe, uMnuz Mnikelwa Nxele.
Leli phephandaba lithe uNxele unokujika izinqumo esezithathwe ngabaphathi bejele esinye sazo kwaba yingesikhathi benqabele uNgubo ukuthi aye ebhange laseFNB eliseDavenport.
UNgubo owayenguSihlalo wegatsha le-ANC eStoffelton ugwetshwe ngo-2005 ngamacala okubulala umholi we-IFP uMnuz Nash Ngubane nelungu lale nhlangano uMnuz Amos Mshengu ngo-1995.
Kuthiwa wasebenzisa amaphoyisa, ojele nezimoto zomsebenzi ngesikhathi kwenziwa leli cala.
Ngo-2005 uNgubo kuthiwa wanikwa igunya lokuthi asebenzise ubuchwepheshe be-audio visual ukuthi aqhube izifundo zakhe zomthetho e-Unisa.
Kuthiwa izihlobo zakhe zamlethela iTV nevideo recorder okwafakwa esitokisini sakhe kodwa lokhu kwashaqwa emuva kwezinyanga ezimbalwa.
Ngo-Agasti 2007 lezi zinto zabuyiswa emuva kokuthi edlulisele udaba lwakhe enkantolo kodwa ngo-Disemba 2007 kwaphinde kwasuswa emuva kokuvela ukuthi iziboshwa azivumelekile ukuba nama-TV azo ngaphakathi.
UNgubo kuthiwa watshelwa ukuthi ijele linazo lezi zinsiza kumtapo wolwazi walo uma edinga ukuzisebenzisa.
Uphenyo lweSunday Tribune luveze ukuthi uNgubo akafakwa ozankosi, ugqoka izingubo zakhe, ukhishwa ejele izikhawu eziningana eyosebenzisa ibhange kodwa ephume njengomuntu oya esibhedlela.
UNgubo ugcine ukuphumela ngaphandle ngo-Okthoba 25, kunezinsolo zokuthi kunesihlobo sakhe esisebenza njengomabhalane kuleli jele elibandakanyeka ekusizeni ukuthi kungabhalwa ngalokhu kuvakasha njengoba kusho umthetho.
Kuthiwa uNgubo uthimusela ngamathe ojele, asabisa ezinye iziboshwa.
Ubeneselula esitokisini sakhe, enqaba ukuyinika ojele, yagcina ngokuthi ayifake ethoyilethi.
Uyenqaba ukuthi kuseshwe isitokisi sakhe noma esendaweni yezivakashi.
Sewake watshela ujele ukuthi uma eke waba nesandla sensimbi kuye uzokhishwa ophikweni abesebenzela kulo, nebala kwaba njalo.
Uthola ukudla okusha kubangani nezihlobo nokuwukuphula imithetho yejele.
Kuthiwa wake wacela nokubona ifayela lakhe lasejele okungavumelekile, walidabula.
Ojele kuthiwa sebeke babhala izincwadi bekhala ngalokhu kuziphatha kukaNgubo.
UNxele uthe akukho lutho olumhlanganisa neziboshwa, uNgubo uyamazi ngoba wake waba umphathi wejele phambilini eMgungundlovu.
Uthe wayesebenza naye, wahamba waya kosebenza kwenye indawo wabuya eseyisiboshwa.
Yize iSunday Tribune inobufakazi obubhaliwe uNxele evumela ukuthi uNgubo aye ebhange, uphikile ukuthi uyakwazi lokhu.
“Esifundazweni zingu-30 000 iziboshwa kunzima ukuthi ngingenelele kuzo zonke. Uma umphathi wejele engithinta ecela ngimeluleke, ngenza njalo,” kusho uNxele.
Uthe ngokwazi kwakhe kukhona amalungu omndeni kaNgubo abekwazi ukusebenzisa i-akhawunti yakhe kodwa kwathi sekushintsha imenenja kwadingeka ukuthi uNgubo azihambele yena ayokwenza olunye uhlelo.
UNxele akaphawulanga uma ebuzwa ukuthi wamnika yini uNgubo imvume.
Okhulumela uMnyango wezokuHlumeleliswa kweziMilo, uMnuz Koos Gerber, uthe uMnyango uyalekelela ababoshiwe abadinga ukuya emabhange yize lokhu kungajwayelekile.
Uthe abaphathi bamajele abakwazi ukuthatha izinqumo ngalokhu ngoba iziboshwa zingabantu zinawo ama-akhawunti aqondene nazo.
Uthe isiboshwa kumele sihlale sigqoke umfaniswano wasejele noma kuthiwa ziya enkantolo ngaphandle uma kunesivumelwane nosuke elalele icala.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
WASHINGTON DC—
Umphathintambo wezemali uMnu. Tendai Biti uthi uhulumende usesele lemadlana esikhwameni selizwe. UBiti uthi uhulumende usesalelwe lamakhulu amabili alamatshumi ayisikhombisa amadollar – $217 ngemva kokubhadala iholo lesisebenzi ngeviki ephelileyo.
Ubikwa etshele intathelizindaba eHarare ukuthi ezinye izisebenzi zilemali enengi kuma bank accounts azo ukwedlula uhulumende. Ele Zimbabwe libhekane lenhlupho zokusilela kwemali ngenxa yokungathuthuki komnotho welizwe.
Umnotho welizwe ukhangelelwe ukuthuthuka ngesilinganiso sokuhlanu ekhulwini – 5%
Kusenjalo, uBiti uthi ugatsha olubona ngezokuthuthukisa inotho kazulu luthathela amankampani imali yama Community Share Ownership Trusts okungekho emthethweni.
Uqhubeka uBiti ethi umthetho weIndigenization awuvumeli ugatsha lolu ukuthi lubambe ngamandla amankampani ukuthi abumbe izikhwama zama Community Trusts.
Uthi kumele amankampani la athengisele uzulu amashares edlula okuyisilinganiso sokungamatshumi ekhulwini – 51%.
UBiti uthi okwenziwa lugatsha lolu yikwephula umthetho ongavumeli ukuthi amankampani abanjwe ngamandla ukuthi anike abantu kumbe uhulumende imali.
Uthi uhlelo lwama community trusts lutholisa inzuzo kulabo abaluqhubayo hatshi uzulu.
Amankampani ezemigodi asebumbe izikhwama ezitshiyeneyo zama community trusts okungakhanyiyo ukuthi zenziwani.
Kulabanye ababikwa sebetshontsha imali yama Community Trusts endaweni ezinjenge Zvishavane.
Umnu. Liberty Bhebhe ingcwethi ebona ngezenotho utshele uGibbs Dube weStudio 7 ukuthi uyitshaye ekhaleni uBiti njengoba ama Community Share Ownership Trust la ebanjwe libandla le Zanu PF.
Ingxoxo Esiyenze LoMnu. Liberty Bhebhe


text:
Kuboshwe abokufika e-PE
2012-06-14 15:09
Johannesburg - Owesilisa nowesifazane abadabuka eGhana baboshwe ngamaphoyisa esikhumulweni sezindiza ePort Elizabeth, ngemuva kokutholakala nempahla eyebiwe engadla inani lika-R300 000.
Owesilisa oneminyaka engu-27 ubudala nowesifazane oneminyaka engu-32 ubudala baboshwe ngemuva kokutholakala nempahla eyebiwe," kusho uCaptain Mali Govender.
"Abasebenzi esikhumulweni sezindiza batshele amaphoyisa ukuthi kukhona abakusolayo ngomthwalo walaba," kusho uGovender.
Impahla ebanjiwe ihlanganisa ama-laptops angu- 32, amaselula angu- 11, imishini yokuthwebula nama-DVD Player nokunye.
Abasolwa bazovela ngaphambi kwenkantolo khona ngoLwesine.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Sebezohlawuliswa abangabhalisi izinganeComment on this story
LUNGI LANGA
SEBEZOHLAWULISWA abazali abahluleka ukubhalisa izingane zabo uma zisanda kuzalwa.
UMnyango wezaseKhaya uthi uzimisele ngokubeka umthetho ozohlawulisa abazali abaqeda inyanga bengazibhalisile izingane zabo.
Lokhu kuvezwe yiPhini likaNgqongqoshe walo Mnyango uNkk Fatima Chohan ngesikhathi evakashele ezinye zezibhedlela zaseGoli ezoqwashisa ngokubaluleka kokubhalisa izingane zabo.
Uthe kubalulekile ukubhalisa izingane zabo ohlwini olukhombisa isibalo sabantu baseNingizimu Afrika yonkana.
UNkk Chohan uthe aseqalile amalungiselelo yokufaka uhlelo lokuhlawulisa abazali abahlala kuze kuphele inyanga bengazibhalisile izingane zabo ezisanda kuzalwa.
“Imigomo ehambisana nalolu hlelo izomenyezelwa ekupheleni kwale nyanga,” kusho uNkk Chohan.
Uthe nenhlawulo abafuna ukuthi ikhokhwe abazali iyakucacisa ukuthi uhulumeni uyithathela phezulu indaba yokubhaliswa kwezingane.
“Sifuna abazali baqikelele ukuthi babhalisa izingane zabo ingakapheli inyanga zizaliwe. Yingakho siletha uhlelo lokubahlawulisa,” kuqhuba uNkk Chohan.
Uthe bazimisele ngokusebenzisa lolu hlelo ukuze kuliwe nokwanda kwezipoki nokuntshontshwa kweminingwane yomuntu.
IPhini likaMqondisi-jikelele kulo Mnyano kuzwelonke, uMnuz Vusi Mkhize, uthe abantu kumele baqonde ukuthi kubaluleke kangakanani ukubhalisa izingane.
“Uhulumeni akabe esakwazi ukwenza izinhlelo ezifanele zokusiza amalungu omphakathi uma engazi ukuthi bangaki abantu abahlala kuleli,” kusho uMkhize.
Uthe basenza izinhlelo ngenhlawulo kepha kungenzeka abantu ababhalisa izingane emuva kwesikhathi bagcine bezikhokhela izitifiketi zokuzalwa. Uthe uma kuqhubeka isikhathi eside kakhulu umzali engabhalisile kungagcina sekudingeka ukuthi athole incwadi emaphoyiseni eqinisekisa ukuthi ingane ngeyakhe ngempela.
Uthe bafuna ukuqeda ngobugebengu obenziwa ngezitifiketi ngoba kunabantu ababoleka izingane zabantu ngoba befuna ukubhalisela iqolo.
UMkhize uthe izibalo zika-2011 no-2012 zikhombisa ukuthi u-49% wabazali awuzibhalisi izingane ngesikhathi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Litholwe selishonile ibhungu eladukaComment on this story
LUNGI LANGA
LITHOLAKALE libulewe ibhungu lasePhilani eduze kwaseMlazi okuthiwa lithunjwe abalisa abebelisola ngokubaqola imali. Kusukela ngeledlule Isolezwe belilokhu libika ngokunyamalala kwaleli bhungu.
UCaptain Thulani Zwane, okhulumela amaphoyisa aKwaZulu-Natal ukuqinisekisile ukuthi utholakale esefile uKhumbulani ‘Komidi’ Hlengwa (23) okuthiwa wathathwa amadoda eseMalukazi emasontweni amabili adlule ngoba emsola ngokuwaqola imali engu-R2000.
Uthe isidumbu sakhe sitholakale eZimangweni eduze komgwaqo omkhulu oya eMbumbulu.
Umfowabo kaKhumbulani, uMnuz Mzwandile Hlengwa, uthe utshelwe yilungu leCommunity Policing Forum ukuthi omunye wabasolwa ufonele umngani wakhe emtshela ukuthi isidumbu basilahla kuphi.
“Sihambe namalungu omphakathi sayobheka lapho okuthiwa ulahlwe khona, samthola endaweni ewumhosha eduze kwemizi. Isidumbu sakhe besibhekiswe phansi sesiqala ukonakala,” kusho uHlengwa.
Uthe okumkhululayo ukuthi bagcine besitholile isidumbu sakhe.
UKhumbulani utholakala nje umndeni wakhe ubusanda kuveza ukuthi awuneme ngophenyo lwamaphoyisa ngokulahleka kwakhe.
UHlengwa uthe kukhona umlisa owaphonswa imibuzo ngamaphoyisa waveza ukuthi ibhala lakhe lasetshenziswa abasolwa lapho beqhuba umfowabo emuva kokumshaya bambulale. Kanti kuke kwatholakala namateku akhe eshisiwe phandle kwendlu yomunye wabasolwa.
Uthe abanye bambona ngesikhathi eshaywa futhi kukhona oseveze ukuthi ugcine ngokugencwa wanqunywa ngaphambi kokuthi aqhutshwe ngebhala ngabasolwa.
Umamkhulu kaKhumbulani, uNkk Precious Chonco, uthe abaqondi ukuthi yini eyayingadala ukuthi laba balisa baphethe ngokumbulala yize babengamthumanga, babezozama ukukhokha le mali abamsola ngokubaqola yona.
UZwane uthe amaphoyisa aseSiphingo aphenya icala lokuthumba nelokubulala.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Idinga ukusukunyelwa inkinga yaselawini
Namhlanje, kulesi sikhathi sonyaka ngithe masikhulume ngesihloko esithinta abantu abaningi kodwa esesabayo ukukhuluma ngaso ngokukhululeka. Kuliqiniso ukuthi ukuzingabaza ekwenelisaneni ngokocansi kunemiphumela eminingi engemihle egcina idale ukuhlukana phakathi kwabaningi, kukhubazeke nemindeni ebibukeka iqinile.
Baningi abantu esibabonayo ezindaweni esisebenza kuzo abanezinkinga ezahlukene. Uma usuzilandela uthola ukuthi umsuka wazo zidalwa yimixhantela yezocansi. Ukusebenza ngokugculisayo kwezitho zobulili kwabesilisa nabesifazane ekwanelisaneni ngokocansi kuncike emigudwini yezigaba ezihlanganisa:
n Ukufisa
n Ukuvukelwa
n Uvuthondaba oluhlanganisa ukuqina kwesitho sowesilisa, kudikize izicubu, kuze kuphume isidoda
n Isikhathi sokwethaba kuthi cosololo nasemzimbeni (Resolution)
Lezi zigaba zibalulekile ngoba ukuphazamiseka kwazo kudala izinselelo eziningi. Izinkinga eziba khona kulezi zigaba zisuke zikhomba ukugula nezimo ezehlukene esizophawula ngazo.
Lezi zigaba ezingenhla zilawulwa yinhlanganisela yokuningi emzimbeni okusebenza ngokubambisana. Umuntu uyaye azizwe enelisekile egculisekile uma konke kusebenza kahle emzimbeni. Isimo sengqondo kwabasuke benza le nkonzo simqoka kakhulu kanti nendawo abasuke bekuyo, izinhlobonhlobo zemizwa, izinhlayiyana eziguduza emzimbeni okuthiwa ama-hormones, nobulula bokuhamba kwegazi emzimbeni nakho kumele kuhleleke kahle.
Umsebenzi wami kulokhu akusikhona ukukhuluma ngekhono noma ukungabi nekhono lokwenza kodwa ukuzama ukukhombisa ukuthi yini le eyenza kwenzeke futhi yiziphi izifo ezingaphazamisa leli khono lokwenza. Namhlanje sizogxila ebulilini ikakhulukazi besilisa.
Ake sibheke imizwa emqoka uma kuyiwa kule nkonzo. Uma nisashaya amafolosi (foreplay) nisuke nilungisa ingqondo yenu nithinta imizwa esezindaweni ezahlukene ukuze ibe sesimweni sokwenza le nkonzo. Imizwa iyaxhumana, ixoxe ngaphakathi.
Kuneminye imizwa ekhethekile. Le mizwa singayihlukanisa ngokuthi kuyona kukhona esuka enhla ngasemgogodleni ongasesifubeni okuthiwa yi- sympathetic bese kuthi eminye eminingi esemgogodleni osemsinsileni ibizwa ngokuthi yi-parasympathetic. Ake sibuke lezi zigaba:
n Ukuqina kwenduku kowesilisa: Lokhu kulawulwa yimizwa esemsinsileni eyenza kugcwale igazi ebulilini bowesilisa bese induku iyama ithi mpo. Uyaye uzwe abanye bethi, “nginele ngambona nje kwabanda ngaseqolo”. Noma yisiphi isifo esiphazamisa ukuhamba kwegazi, sithikameza ukuma kwenduku. Lapha ngikhuluma ngezifo ezifana nomfutho ophezulu wegazi i- BP, ushukela ophezulu ongalawuleki (sugar diabetes). Ukulimala emsinsileni nakho kungaphazamisa ukuma kwenduku iqine.
n Ukuphuma kwembewu yobudoda (ejaculation): Ukuphuma kwale mbewu kulawulwa yile mizwa esemgogodleni ongasesifubeni; kodwa ikhona ingxenyana elawulwa yimizwa engasemsinsileni.
Izinhlotshana ezithile zamaphilisi asetshenziselwa umfutho ophezulu wegazi ziyakuphazamisa ukuqina kwenduku nokufika kuvuthondaba (orgasm) kuhlanganisa nokuphuma kwembewu yesilisa. Namaphilisi alwa nengcindezi yasengqondweni (Depressive Disorder) ayakukhinyabeza ukufika kulolu vuthondaba.
Ngiyethemba kuyabonakala manje ukubaluleka kwemizwa ekuvuthweni kwaleli bhodwe. Indawo eniyithintayo emzimbeni kumele kube yileyo ebasela lo mlilo. Imizwa iyasizakala yenze umsebenzi edalelwe wona.
Ake senze nje isibonelo sokungena kwenduku yomuntu wesilisa kowesifazane, ubumnandi obuphelele buncike ekugwemeni ukungena ngokuxhamazela kowesifazane, linda uhambisane nezigqi zokunyakaza zangaphakathi ebulilini bakhe. Ngasekungeneni komlomo wobulili bowesifazane kuqaqele izinyanda zemizwa, kuqhubeke njalo kwehle. Ukunyakaza nokudikiza kwesitho sangasese kowesifazane kwenziwa yimizwa esezicubini esuke isihuba njengamanzi asezobila. Zicije ulinde ungagcini sewenza itiye ngamanzi asahuba.
Le mbiza esuke iphekwa lapha ayincikile kuphela emizweni kodwa incike nakuleya nhlayiyana esiyibize ngama-hormones. Kukhona le nhlayiyana ebaluleke kakhulu okuthiwa yi-testestorone, ngaphandle kwayo amafolosi awawuboni umngcele. I-testestorone yomuntu wesilisa iphindaphindwe kashumi kunaleyo yomuntu wesifazane. Amafutha i-cholesterol awumnyombo wokukhiqizwa kwe- testestorone. Uma isishoda kumele uyothola imijovo yokuyikhuphula kudokotela.
Wazi kanjani ukuthi isiyashoda? Enye yezindlela zokuthola lokho wukuzibheka ekuseni ukuthi induku uvuka imile yini? Uma induku ingasami ekuseni, noma isintengantenga, kungenzeka ukuthi i-testosterone seyehlile emzimbeni. Xhumana nodokotela wakho. Mangigcizelele ukuthi ukuma kwenduku ekuseni masingakuhlanganisi nokugcwala kwesinye uma uvuka uphisiwe.
Ngesikhathi ngisesesikoleni, emuva kokuthi sifundiswe ngosayizi wenduku yomuntu wesilisa, sathola ukuthi wonke umuntu walala ezikalile. Iqiniso wukuthi izinduku lezi azilingani. Ochwepheshe bathi induku yowesilisa ubufishane engu- 4cm uma izilalele nje, ingaluleka ibe ngu-7.5cm isazilalele. Baqhubeka bathi uma isimi mpo ingasuka ku- 13cm ubude iye ku-15.5cm. Bakhona abafowethu ababusiswe baze bafika ku-20cm. Kwabesifazane ubude bobulili kusuka emlonyeni kuya ngasekugcineni ngokujwayelekile kubalelwa ku-11cm.
Ukushesha uchame kuyinselelo enkulu emadodeni. Amanzi amponjwana, ugwayi, nokusebenzisa izidakamizwa, ukuhlalela ovalweni, ingcindezi yengqondo, konke lokhu kungaba yimbangela yalokho. Ukuzithiba nokulungisa isimo sengqondo kungabamba elikhulu iqhaza ekulungiseni lesi simo. Khumbula ukuthi induku engaqinanga ngokwanele inomthelela ekutheni usheshe uchame.
Akhona namaphilisi esiwasebenzisayo ukwenza ngcono lesi simo kanti kubalulekile ukuthi uma owesilisa enenkinga kwezaselawini amtshele udokotela bese niyabheka ukuthi inkinga ilelephi. Kwesinye isikhathi sivele sifike singabantu besilisa sesithi kudokotela makasinikeze amaphilisi azosisiza kanti okumqoka wukufuna umsuka wenkinga indoda ebhekene nayo.
Mpilonhle Mpilonde!


text:
Inkinga ngezidumbu eziduve eKZNComment on this story
BHEKI MBANJWA
ZILINGANISELWA ku-400 izidumbu eziduve emakhazeni kahulumeni KwaZulu-Natal ezinye zazo esezihlale izinyanga ezingaphezulu kweziyisishi-yagalombili.
Lesi simo singaholela ekutheni kuze kuphele indawo emakhazeni kahulumeni njengoba izidumbu zingena mihla namalanga. Abezempilo bagxeka imidanti ngokuhlonzwa kwezidumbu nokushoda kwamangcwaba kwabanye omasipala kanye nohlelo lokubhaliswa kwezidumbu kula makhaza.
Ngokusho kwelungu lesiShayamthetho saseKZN le-IFP, uNkk Usha Roopnarain, kulezi zidumbu ezingu-400 ezisemakhazeni esifundazwe, ezingu 125 zisemakhazeni aseFort Napier eMgungundlovu lapho sekubikwa nokuthi ezinye zazo sezize zabola.
URoopnarain ubesethimbeni lesiShayamthetho saseKZN elibhekele ezempilo ebelihambele kula makhaza ngeledlule kanti usenxuse uNgqongqoshe wezeMpilo, uDkt Sibongiseni Dhlomo ukuba angenelele.
Uthe ezinye zezidumbu emakhazeni asanda kwakhiwa aseFort Napier sezihlale khona zingalandwa kusukela ngoDisemba.
Umhloli wezidumbu ozimele nowake waba yinhloko yabahloli eKZN, uDkt Steve Naidoo, uthe amakhaza amakhulu kulesi sifundazwe ayakwazi ukufaka izidumbu eziningi ezingahlonziwe.
Amakhaza amancane ngakolunye uhlangothi athwala kanzima.
Uthe kwesinye isikhathi izidumbu kumele zibekwe phezu kwezinye ezinqoleni noma emashalofini phezulu.
“Lokhu kwenza kube nzima ukuya ezidunjini noma ukuzihambisa. Amakhaza amancane awanayo indawo eyanele yokufaka izidumbu ngazodwa,” kusho uNaidoo. Uthe izidumbu eziningi zikhubaza ukubanda kwefriji.
Isikhulu esiphezulu kwezokuhlonzwa kwezidumbu esifundazweni, uDkt Mandla Mazizi uthe amagama ezidumbu ezingahlonziwe yizihlobo kumele atholakale ngaphambi kwezinsuku ezingu-30.
“Kumele sazi igama lomuntu bese sithola izihlobo zizomlanda. Izihlobo zitholakala kalula uma umuntu eshone enepasi ephaketheni kodwa nalapho uma zingaveli izihlobo leso sidumbu sisithatha njengesingahlonziwe. UNaidoo uqhube wathi ngesikhathi esasebenzela uhulumeni kwake kwaba nezingxoxo zokuthi kuzokwakhiwa amakhaza amakhulu azogcina izidumbu ezingakahlonzwa eCato Ridge. Uthe kungenzeka ukuthi lolo hlelo lwabuye lamiswa ukuze izidumbu zigcinwe emakhazeni aseFort Napier.
UDkt uMazizi uthe kumele kutholwe ukuthi umuntu osuke eshonile ungubani zingakapheli izinsuku ezingu 30, emuva kwalokho usengangcwatshwa njengomuntu ongumhambuma. Uthe uhlelo lokuhlonzwa kwezidumbu luthatha isikhathi njengoba kumele uxhumane namaphoyisa eSAPS, uMnyango wezaseKhaya naboMnyango wezeMpilo okuyiwo osingethe amakhaza.
UDkt Mazizi uthe okwamanje izidumbu zizogcinwa emakhazeni kodwa kuzoya ngokuthi sikhona yini isikhala. Uvumile ukuthi ezinye izidumbu sezihlale isikhathi esingaphezulu kwezinyanga eziyisithupha emakhazeni.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UTutu ugxeke i-Uganda ngomthetho
2012-12-12 14:01
Kampala - UMbhishobhi uDesmond Tutu uthi uhulumeni wase-Uganda akachithe umthetho othi kumele kujeziswe abantu abathandana nabanobulili obufanayo, kusho umbiko wangoLwesithathu.
"IPhalamende lase-Uganda alikholakali....lingaqala kanjani liphasise umthetho onokucwasa ngalolu hlobo, onenzondo ebhekiswe kubantu bezwe," kubhala uTutu, encwadini eshicilelwe ku-Daily
Monitor.
UTutu owahlomula indodo iNobel Peace Prize, ufanise lo mqulu wase-Uganda nemithetho kahulumeni wobandlulo waseNingizimu Afrika, owabe uhlukanisa abamnyama nabamhlophe.
"UNkulunkulu akaze athi omhlophe ungcono kunomnyama noma omude ungcono kunomfishane noma athi umdlali webhola lezinyawo ungcono kunomdlali we-basketball noma athi abenkolo yamaKrestu bangcono kunamaSulumane okanye athi othandana nabobulili obufanayo bangcono kunabathandana nobunye ubulili," kubhala uTutu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Sapa - AFP


text:
UNeeskens ushiye angalazi kubadlali bakhe
2012-11-23 12:05
Johannesburg - UJohan Neeskens ujikele abadlali bakhe ngemuva komdlalo wangoLwesithathu ebusuku weligi abawudlala ngokulingana naMaZulu, ngengoba eseshintsha ukukhuluma, ekhala ngokungazinikeli nangendlela abadlali abalahla ngayo amathuba, kubika iKickOff.com.
Ukudlala ngokulingana ngo 1-1 neqembu elingenzi kahle njengabo kukhombise ukuthi iSundowns namanje ayikabi nakho ukuzethemba njengoba behlulekile ukudlala koweligi ngendlela abenza ngayo koweTelkom Knockout.
Okokuqala kule sizini, umqeqeshi weMamelodi Sundowns, useshintshe ukukhuluma, wajikela abadlali bakhe wathi kumele banyuse amasokisi uma befuna ukuphuma otakwini abakulona.
Ezinyangeni ezedlule, njengoba iSundowns ingadlali nje kahle futhi isemsileni weligi, lo mqeqeshi waseHolland ubelokhu ethi nakanjani bazowaphendula amatafula ngokubona indlela abenza kahle ngayo ejimini.
"Angilindele ukuthi badlale ngendlela encomekayo, kodwa ngifuna ukubona ukuzimisela. Bangakwenza lokho uma bezimisela," kusho uNeeskens.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushayisane izitimela ePitoli
2013-01-31 10:03
Johannesburg - Kulimale abantu ngesikhathi kushayisana izitimela ezimbili emzileni wazo ophakathi kwaseCor Delfos neSaulsville, ngasePitoli, ngoLwesine ekuseni, kusho abezimo eziphuthumayo eTshwane.
Okhulumela abosizo lokuqala uJohan Pieterse uthe esinye sezitimela besimile kujantshi ngesikhathi sishayiswa esinye.
"Idlanzana labantu lilimale kabi kanjalo nomshayeli wesinye isitimela. Usavaleleke ngaphakathi esitimeleni," kusho uPieterse.
Eminye imininingwane ngalesi sigameko izolandela ngokuhamba kwesikhathi.
- Landela
IzindabaNews24 kuTwitter
- SAPA


text:
Sivelile isangoma esabanjwa nezicubu ze-albino
2012-10-08 16:30
Johannesburg - Sinikwe ibheyili isangoma nomshayeli waso abangabasolwa ekumbiweni kwethuna eMmabatho, eNorth West, kusho amaphoyisa.
Abasolwa banikwe ibheyili yenkulungwane umuntu ngamunye.
"NgoLwesihlanu, abasolwa babanjwa bephuma emathuneni bephathe isikhwama esisolisayo,” kusho okhulumela amaphoyisa uCaptain Amanda Funani.
Isangoma uKoketso Jabane noRapelang Modise, babanjwa nezinsalela zikamufi uSipho Lolwane oyisiphiwo, phecelezi i-albino, umufi wafihlwa emathuneni aseMoletsamongwe, ngonyaka ka-2002.
Ngokusho kukaFunani, ithuna leli lake lambiwa nango-2011, kodwa kwangaba khona muntu oboshwayo.
La madoda azobuyela ngaphambi kweNkantolo yeMansthi yaseMmabatho, mhlaka-7 Disemba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
UBlatter ukhala ngobandlululo enkundleni
2013-01-15 14:07
London - Umengameli wenhlangano yebhola emhlabeni uSepp Blatter, usexwayise abadlali bebhola wathi ukubalekela ukucwaswa ngokwebala akusiyo indlela ephusile yokulwa nalesi sihlava.
UBlatter usho kanjena kulandela ukuthi umdlali we-AC Milan uKevin-Prince Boateng kanye nozakwabo, baduba umdlalo ngesiwombe sokuqala, ngesikhathi omunye wezibukeli ekhombisa ukumcwasa ngokwebala, bedlala nePro Patria.
Abadlali abaningi abahlanganisa nomdlali wasemuva weManchester United uRio Ferdinand nomdlali we-Arsenal uPatrick Vieira bancoma uBoateng ngomnyakazo wakhe eduba umdlalo,
UBlatter uthi ukholwa wukuthi abadlali kumele baqhubeke nomdlalo, phezu kwezimo abahlangana nazo.
"Kumele kwenziwe konke ukulwa nokucwasa ngokwebala enkundleni yezemidlalo," kusho uBlatter, ekhuluma nabezindaba zeSky Sports News.
"Sesizame kwaba kaningi ukulwa nokucwaswa ngokwebala kwabadlali. IGreat Britain iyisibonelo sokuthi kuyaliwa nalesi sihlava."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AFP


text:
Kuphephile esibhedlela ekulele kuso uMandela
2012-12-13 12:06
Pretoria - Asaqhinqile namanje esibhedlela amasosha ayisishiyagalombili ajutshwe esibhedlela ekulaliswe kuso loyo owabe enguMengameli wezwe uNelson Mandela.
UMadiba ulaliswe esibhedlela samasosha i-1
Military Hospital, ePitoli, lolu wusuku lwesihlanu esesibhedlela kanti odokotela bamelaphela isifo esihlobene namaphaphu.
Ekuseni ngoLwesine izimoto zabezindaba zakuleli naphesheya kwamazwe, zibonakale zipakile ngaphandle kwesibhedlela.
Amasosha axosha kwasani okuzama ukusondela ngasesibhedlela, ngaphandle kwemvume, izimoto ezingena esibhedlela zonke ziyahlolwa kuqala.
UTata, 94, waphuthunyiswa esibhedlela ngoMgqibelo, esuswa emzini wakhe, oseQunu, e-Eastern Cape.
Ngonyaka ka-2001, uMadiba wahlala esibhedlela amasonto ayisikhombisa, ngesikhathi elashelwa umdlavuza.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
UKomphela noma u-Igesund?Comment on this story
NONTUTHUKO NGUBANE
NGEMUVA kokuphothula inhlolokhono yabaqeqeshi abahlanu abebegaqele isikhundla sokuqeqesha iBafana Bafana iSafa ikhiphe isitatimende izolo lapho iqinisekise khona ukuthi umjaho usuphakathi kukaGordon Igesund noSteve Komphela (osesithombeni).
Inhlolokhono eqale ngesonto eledlule ibibandakanya u-Igesund weMoroka Swallows, Komphela osabambile kuBafana, Neil Tovey weThanda Royal Zulu, Shakes Mashaba we-Under 23 noGavin Hunt weSuper Sport United.
Ngokwesitatimende esikhishwe yiSafa ngemuva kokuhlaba uKomphela ngemibuzo izolo kuhlaluke ukuthi uyena lo mqeqeshi no-Igesund abahambe phambili ngamaphuzu kanti sebemenyiwe ukuthi bazophinde benze ezinye izethulo kwiNational Executive Committee (NEC) yeSafa okuyiyona ezoqoka umqeqeshi weBafana.
Lokhu kuzokwenzeka ngoJuni 30 kanti ngemuva kwalokho iNEC izokwemukela umbiko weTechnical Committee bese iqedela ukuqokwa komqeqeshi omusha weBafana kulaba abasele ababili.
“Sijabula kakhulu ngokuthi le nqubo seyizofika emaphethelweni,” kusho isikhulu esiphezulu seSafa uRobin Petersen.
“Bobabili laba baqeqeshi bakhombise ukuthi bavuthiwe impela futhi bangakwazi ukuyibamba ishisa kuBafana Bafana.”
UPetersen uphinde wabonga uHunt, Mashaba noTovey ngokuba yingxenye yale nhlokhono.
Akwaziwa ukuthi yimuphi ozogcina ephumelele ngoba bobabili uSteve noGordon banamava abambekayo uma kukhulunywa ngokuqeqesha.
Nokho iningi labalandeli bebhola kuleli lithwele ngeqoma u-Igesund elimbona umfanele lo msebenzi njengoba eseke wadla isicoco seligi namaqembu amahlanu ehlukene kuleli.
Naye lo mqeqeshi useke wakuveza ukuthi angakwazi ukuyibamba ishisa kwiBafana uma engalinikwa ithuba.
Ngakolunye uhlangothi uKomphela angazigqaja aphinde azishaye isifuba ngokuthi ufike noshintsho olwenze iBafana yawina okokuqala kusukela ngo-Agasti nyakenye lapho yashaya iBurkina Faso eyayingaphelele kowobungani.
IGabon ibibophele iqembu lika-Under 23 elilungiselela ama-Olympics London kodwa kwehle kahle kuBafana ukuyishaya ngo 3-0 ngemuva kokuhluleka ukuwina isikhathi eside.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Baphikisana ngokuxoshwa kukaLekota - Umbono
2012-06-15 08:40
Cape Town - Umholi weCongress of the People uMosiuoa Lekota uthi angase athathe izinyathelo zomthetho kulandela ukuthi axoshwe ePhalamende.
ULekota uxoshwe ngoba enqabe ukuhoxisa ukugxeka kwakhe uMengameli
uJacob Zuma athe waphula izifungo zakhe ngokwehluleka ukuvikela iciko
uBrett Murray owabe ezwakalisa ilungelo lokukhuluma ngokukhululeka.
Abafundi bayaphawula.
UKwanele Mbatha uthe: Vele abantu abamthandi umuntu uma ekhuluma amaqiniso njengoba nakuLekota seku njalo.
USibonele Kabeya uthe: Ngiyacabanga ukuthi uLekota ube nombono.
USpha Swazy Gule uthe: ULekota uhlale elindele ukuzuza amaphoyinti ngabanye abantu.
UMbongeni Thusi uthe: Empeleni lo mnumzane uyibhimbi,uyathanda ukuhola kodwa ukuhola akukho kuye.
USimanga Zwane uthe: ULekota ubekhuluma iqiniso, abanye abasoze vke bakubona okungalungile okwenziwa yi-ANC.
UZukile Mahlubi Langeni uthe: ULekota ubenephuzu, abantu bayathanda ukuzwela kakhulu ngale ndab kaZuma, ukhulume iqiniso uLekota.
Kumele vele amgxeke umengameli uma kunesidingo.
USakhile Mathenjwa uthe: Ubaba
uLekota ubulawa umona, uma ethi waboshwa okusho ukuthi kumele abamhlophe
beqhubeke nokusibukela phansi?
Ngingasho nje uLekota ucabanga ukuthi
ugcono kunabanye abantu.
UZak Biyela uthe: Ubaba
uLekota ubulawa umona, uma ethi waboshwa okusho ukuthi kumele abamhlophe
beqhubeke nokusibukela phansi?
Ngingasho nje uLekota ucabanga ukuthi
ugcono kunabanye abantu.
UMhleli Sipho Sithole uthe: ULekota
uzama ukuqhuba inzondo anayo ngoZuma ngokusebenzisa umthetho
wamalungelo omdwebi, ngokwakhe wayefisa uMongameli avikele umthetho
we-Freedom of Expression kumdwebi.
Ngenye indlela umengameli athi ayikho
inkinga ngokudwetshwa kwakhe avikele ilungelo lalo mdwebi, lo mthetho uLekota uwubheke ngenzondo wafisa usebenzele umdwebi kuphela wakhohlwa
ukuthi naye phela uZuma unalo leli lungelo.
Qondani ngamalungelo ezakhamizi zalelizwe
niyeke inzondo phansi.
Thumela umbono wakho ku-isizulu@news24.com
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24